qundao/data-zh-poetry huggingface dataset:
瑞乌
作者：曹义
朝代：明
体裁：古风

圣德超前古，明昭庶绩熙。深仁沾物类，大孝格神祗。和气氤氲日，祯祥协应时。瑶光钟粹质，雪色莹殊姿。返哺情偏□，□□至足奇。已看呈北阙，宁复恋南枝。信是清时瑞，应逢圣主知。不随鹇漫出，独效凤来仪。喜气浮三殿，欢声遍四维。小臣亲幸睹，愿献太平诗。
瑞应甘露诗
作者：曹义
朝代：明

圣皇御宝历，玉帛朝明堂。深仁沾草木，大孝孚穹苍。太和既旁达，瑞应斯昭彰。天乳见氐北，璿霄丽光芒。孝陵蔚佳树，甘露发奇祥。萦枝湛玉液，泫叶垂琳琅。璀璨若联壁，涓洁如疑肪。甘比饴饧美，馨同郁鬯芳。囊封献天子，龙颜喜洋洋。金盘映朝日，玉瓮涵秋霜。灵篇纪天酒，瑞牒传神浆。登之荐宗庙，颁赐群臣尝。一咽清肺腑，三呼感恩光。明时信多瑞，灵贶尤非常。上天昭圣德，万寿益永昌。微臣瞻盛事，作颂歌虞唐。
瑞象
作者：曹义
朝代：明

圣皇御寰宇，拱垂□衣裳。至仁煦万物，盛化渐遐荒。太和久储毓，异象呈嘉祥。匪玄亦匪黑，娟洁超寻常。赋形既魁伟，禀性亦驯良。柔毳含奇色，皎皎凝雪霜。素螝一鼻举，玉笋双牙长。璎珞垂璀璨，锦羁何焜煌。彤墀献天子，拜舞还趋跄。重瞳屡回顾，粹质增辉光。龙颜愉以悦，万国回春阳。麒麟与驺虞，灵囿相颉颃。泰运日以盛，圣德日以彰。百辟尽羑庆，稽首朝明堂。微臣忝鹓列，作颂歌虞唐。
画牛为汤伯安赋
作者：曹义
朝代：明

怕向齐王堂下过，竟随牧竖度烟萝。时清贤俊俱登用，更有何人扣角歌。
画竹二幅为强德中赋
作者：曹义
朝代：明

此君标格本清真，惯历风霜不受尘。愧我平生心性廦，爱渠真节日相亲。翛翛凤尾拂云长，翠色凉阴护石床。午醉醒来心似水，恍疑清兴落潇湘。
画竹二幅为强德中赋·其一
作者：曹义
朝代：明

此君标格本清真，惯历风霜不受尘。愧我平生心性廦，爱渠真节日相亲。
画竹二幅为强德中赋·其二
作者：曹义
朝代：明

翛翛凤尾拂云长，翠色凉阴护石床。午醉醒来心似水，恍疑清兴落潇湘。
白扇白梅为思聪赋
作者：曹义
朝代：明

庾岭春初动，孤山雪未消。玉人无处觅，风外暗香飘。
白鸥来往随舟似驯熟而不惊故云
作者：曹义
朝代：明

棹发江声急，烟深树影微。沙鸥如有识，来往傍船飞。
白鹦鹉
作者：曹义
朝代：明

黑距黄冠玉雪姿，清时应效凤来仪。上林栖处饶丹荔，肯学鷡鹩恋旧枝。
秋冬小画
作者：曹义
朝代：明

秋高老树半荒凉，篱下黄花晚独香。一自渊明归去后，几回对酒忆柴桑。门外青山尽白头，此时谁棹剡溪舟。先生独拥吟肩坐，应赋梁园兴未休。
秋冬小画·其一
作者：曹义
朝代：明

秋高老树半荒凉，篱下黄花晚独香。一自渊明归去后，几回对酒忆柴桑。
秋冬小画·其二
作者：曹义
朝代：明

门外青山尽白头，此时谁棹剡溪舟。先生独拥吟肩坐，应赋梁园兴未休。
积善堂
作者：曹义
朝代：明

一门种德几经年，清白家声远近传。奕世流芳簪绂盛，诗书遗教子孙贤。秋风不剪临轩桂，春雨多耕负郭田。华扁高堂标积善，会看瓜瓞更绵绵。
积庆堂为杨都御史作
作者：曹义
朝代：明

君家清白远相传，裔出关西几百年。馀庆固从先世积，明时今喜后昆贤。官联九寺声华重，诰赐双亲雨露偏。不独此身钟令美，会看簪绂更蝉联。
端午日
作者：曹义
朝代：明

皇风清宁四海康，圣君端拱垂衣裳。时临午节雨新霁，东华阅武旌幢扬。銮舆夐自蓬莱出，一声风外来清跸。龙旂风动掣晴云，雉尾光摇绚朝日。羽林年少气吞虹，朋分队列如罴熊。纶巾綵服巧妆束，彫鞍玉勒驰花骢。仗前争试穿杨手，此技人间信稀有。翻身满引明月弓，金镞随风碎杨柳。材官逞艺百不同，争标夺锦多英雄。杖头毬击綵门过，恍疑星弹流晴空。奇呈巧献天颜喜，锡宴千官五云里。香浮绿蚁泛满觞，花插乌纱映罗绮。自惭才薄遇明时，文脩武备当雍熙。鹓班叨列竟何祝，皇图万载垂洪基。
端午日赐观击毬射柳诗
作者：曹义
朝代：明

梅雨呈新霁，祥云绕帝基。节临端午日，世际太平时。阊阖开金殿，鸾舆出玉墀。龙颜亲阅武，虎士竞奔驰。月杖挑花露，星毬映綵旗。弯弓驱雾鬣，飞镞剪杨枝。得巧摐金捷，争剽伐鼓迟。人誇周道盛，班列汉宫仪。补报惭无术，观瞻颂有诗。文脩兼武备，四海乐雍熙。
竹木幽禽
作者：曹义
朝代：明

落叶平林远墅空，疏篁枯木自成丛。不知何处飞来鸟，独立人呼十二红。
竹木白头翁
作者：曹义
朝代：明

古木苍苍俯碧流，疏篁瑟瑟晚含秋。幽禽独立西风里，似向斜阳叹白头。
竹鹤为何太守澄作
作者：曹义
朝代：明

森森万木荫檐楹，老鹤归来趣更清。晴翠晓凝朱顶湿，清阴凉拂雪毛轻。雨馀苔砌频留迹，月到芸窗讶听声。爱尔轻中潇洒客，几回吟对独含情。
笋
作者：曹义
朝代：明

锦绷微露粉痕香，才出莓苔未过墙。休道此时头角短，春风还见拂云长。
红梅
作者：曹义
朝代：明

铁石心肠冰雪肌，一生篱落静相宜。多应俗眼嫌清淡，也学桃花逞艳姿。
红梅为孙瓒题
作者：曹义
朝代：明

冰姿曾不染红尘，何事新妆也艳人。想是瑶池醉归晚，误随桃杏竞芳春。
终达堂为云南程照磨赋名恕歙人
作者：曹义
朝代：明

灵椿既凋瘁，萱花复萎黄。哀哀孝子心，郁郁酸衷肠。旨甘叹莫致，音容讵能忘。蓼莪罢披阅，风木增凄凉。幽怀浩难写，终远名斯堂。时羞荐蘋藻，慇勤奉烝尝。九泉嗟永隔，三釜那能将。棺衾虽云备，俎豆亦馨香。葬祭礼无违，思慕情何长。饥乌号夜月，断猿啼夕阳。我亦念亲者，因之泪沾裳。
聚星楼为陈循理作
作者：曹义
朝代：明
体裁：七言律诗

楼倚春风绿树边，高凌霄汉白云连。窗开晴度三茅翠，帘捲寒凝九曲烟。暇日清谈来俊彦，瑶天瑞采应奎躔。太丘芳誉昭青史，千载闻孙忆颍川。
聚星楼为陈循理作
作者：曹义
朝代：明

楼倚春风绿树边，高凌霄汉白云连。窗开晴度三茅翠，帘捲寒凝九曲烟。暇日清谈来俊彦，瑶天瑞采应奎躔。太丘芳誉昭青史，千载闻孙忆颖川。
自述
作者：曹义
朝代：明

乌纱玉佩锦衣鲜，待漏金门月满天。朝罢归来兮曙色，银鞍笑坐兴飘然。
舟中口号
作者：曹义
朝代：明

十载编摩侍禁闱，一朝优诏许南归。春风满面欢无极，暂脱朝衣著綵衣。
花萼轩
作者：曹义
朝代：明

爱弟清时拜好官，难兄千里问平安。蓟门一见生春色，姜被同眠耐夜寒。池草梦回吟兴逸，乡情谈罢客怀宽。念均□□多和乐，荆树花开应共看。
茄
作者：曹义
朝代：明
体裁：诗

本草名传是落苏，个中滋味胜膻腴。老僧也爱田家好，写作山林野趣图。
菜
作者：曹义
朝代：明

几年饱饫大官羊，淡泊宁知此味长。独有山僧心似水，摘供盘饤厌膏梁。
菜
作者：曹义
朝代：明

青菘紫芥遍春畦，小雨初晴二月时。试摘山厨供晚饤，澹中清味竟谁知。
菜为赵舍赋二首
作者：曹义
朝代：明

众欲嗜膏梁，宁知此味长。惟甘淡薄者，始厌大官羊。带露色鲜妍，相看我独怜。休言滋味薄，清淡胜腥膻。
菜为赵舍赋二首·其一
作者：曹义
朝代：明

众欲嗜膏梁，宁知此味长。惟甘淡薄者，始厌大官羊。
菜为赵舍赋二首·其二
作者：曹义
朝代：明

带露色鲜妍，相看我独怜。休言滋味薄，清淡胜腥膻。
蒲萄为许信赋
作者：曹义
朝代：明

西风窗户晚飕飕，架上蒲萄已熟秋。细数不过三十颗，争如一斗慱凉州。
蓟门送别图
作者：曹义
朝代：明

千里观光上帝州，到来还念倚门愁。西风江渚寻归棹，落日城闉别旧游。数点远山官树晚，一声孤雁海天秋。悬知去去乡园好，称寿黄花酒正篘。
蓬窗晓眺
作者：曹义
朝代：明

蓬窗睡起春日晓，远山数点晴更好。白云飞处树依稀，紫翠空濛如可扫。
贺陈都宪有戒寿
作者：曹义
朝代：明

华诞忻逢甲子周，宪台贺客总儒流。霞觞满劝麻姑酒，寿算频添海屋筹。春暖绮筵和气霭，夜深南极瑞光浮。自惭浅薄将何祝，簪笏年年侍冕旒。
赋丹峤白云卷
作者：曹义
朝代：明

天风吹暖云悠扬，瀰山带树何苍茫。宦游之子重彷徨，□英宛在亲舍傍。亲舍迢□隔闽越，定省旷兮甘旨缺。三釜虽荣恨莫将，目断云山心欲绝。□□□□几千里，丹峤□峨白云里。瞻云恨不生羽翰，随云时复凌风起。凌风飞去落谁家，戏舞班衣为亲喜。
赋得天寒月映霜送黄布政定之山东
作者：曹义
朝代：明

除书晓捧出明光，朝罢瑶阶月映霜。积素冷涵环佩瑩，清辉晴耀锦衣香。心悬北阙天恩重，望入东蒙客路长。莫道此时寒气肃，薇垣到日转春阳。
赋得天寒月映霜送黄布政定之山东
作者：曹义
朝代：明
体裁：七言律诗

除书晓捧出明光，朝罢瑶阶月映霜。积素冷涵环佩莹，清辉晴耀锦衣香。心悬北阙天恩重，望入东蒙客路长。莫道此时寒气肃，薇垣到日转春阳。
赋竹
作者：曹义
朝代：明

梦忆湘江路渺漫，鹧鸪啼处碧云寒。澹烟疏雨孤舟晚，曾记推蓬醉后看。
赐为善阴骘书
作者：曹义
朝代：明

昭代崇文礼乐彰，新颁宝训荷恩光。纶音涣汗风雷动，宸翰淋漓雨露香。总谓圣明宏制度，宁知帝德焕文章。周诗虞史堪媲美，世道应同日月长。
赠医士为续经历以仁作
作者：曹义
朝代：明

京国多医士，如公有几人。传家留秘术，济物独存仁。药圃灵芝茂，丹炉汞气新。生平阴骘厚，苏董足为邻。
赠谢参政之任浙江
作者：曹义
朝代：明

久作天官粉署郎，才华烨烨姓名香。一朝膺荐归舆论，三秩荣升荷宠光。飞檄未曾临白下，欢声先已动钱塘。藩垣明到须勤政，他日还期列庙廊。
赦后送人还家
作者：曹义
朝代：明

天降丹书湿紫泥，嵩呼万里贺声齐。恩波已喜消春瘴，驿路行看听晓鸡。逸兴暗随江树迥，离情愁逐暮云低。到家想及清明候，花满山城莺乱啼。
走笔寄樊知州景昭唐舟御史附去
作者：曹义
朝代：明
体裁：七言绝句

人事年来日转多，荒凉笔砚柰愁何。闲中莫道交情薄，雁到衡阳自不过。
走笔题梅花墨色
作者：曹义
朝代：明

我爱姑射仙，清标似霜雪。误落风尘中，玉颜总如铁。
走茟寄樊知州景昭唐舟御史附去
作者：曹义
朝代：明

人事年来日转多，荒凉茟砚柰愁何。闲中莫道交情薄，雁到衡阳自不过。
迁秋日书怀初不知选法以编脩升主事故戏之
作者：曹义
朝代：明

生来性癖不随圆，富贵穷通总听天。一举谬为金榜客，十年滥作玉堂仙。考成尽道沾殊渥，列职谁知是左迁。几度寻思惭又喜，圣恩如海俸如泉。
过沛县登歌风台口号一绝戏之十四年
作者：曹义
朝代：明

少年曾诵大风歌，此日登临感慨多。千载英雄何处去，空馀碑石对寒波。
过洪
作者：曹义
朝代：明

徐州洪下吕梁洪，巨石飞涛势若舂。疏凿当年谁氏力，生民犹赖禹王功。
过济宁登郊閒步
作者：曹义
朝代：明

独步平原望眼赊，烟村几处有人家。青山茆屋疏篱短，绿柳溪桥小径斜。春暖桑榆含宿雨，晚晴鸥鹭浴平沙。吟边无限韶华好，助我诗人兴味嘉。
过高邮湖是日烟雾望东岸彷佛如寺
作者：曹义
朝代：明

野树茫茫夹岸斜，望中烟浪浩无涯。高低楼阁云深处，彷佛僧家与道家。
迎云楼为秦检讨赋
作者：曹义
朝代：明

迎云楼，迎云楼，远在越山之东头。绮窗晴瞰鉴湖水，缃帘暮捲娥江秋。波光云影相辉映，雕甍画栋凌斗牛。楼中之子人莫俦，结构不为景物谋。高堂有亲垂鹤发，别来几载生离忧。音问疏兮甘旨缺，梦魂长向庭闱游。凭阑日夕纵高望，望中惟见云飘浮。白云无心自舒卷，游子有意徒绸缪。目断飞云心杯休，思亲之意何悠悠。羡均自是儒者流，读书明道遵孔周。他年移孝事君王，令名应与怀英侔。
送丁永成之邵武
作者：曹义
朝代：明

都门此日送人归，载道黄花笑客衣。去旆晓沾清露湿，征鸿寒逐暮云飞。帆经杨子烟波渺，路入樵川浦树微。回首沙头重惆怅，何如离会苦相违。
送严太仆宗信
作者：曹义
朝代：明

三十年来侍禁庭，迁官又喜列名卿。朱衣象简辞龙衮，疋马双旌出凤城。望入秦关烟树迥，路经汉畤暮云平。当年司牧称毛仲，莫使前人独□名。
送严寺正归老
作者：曹义
朝代：明

青琐朝辞振佩珂，锦衣归老乐如何。传家旧业诗书在，赐诰新恩雨露多。棘寺盛名留帝阙，兰挠远棹度官河。平生心地清于水，嬴得身闲养太和。
送严教谕素之乌程
作者：曹义
朝代：明

鹿鸣曾共宴华筵，屈指于今二十年。伏擽总怜淹骥足，剸犀宁肯负龙泉。九重拜命膺殊渥，千里分携棹画船。悬想苕溪明到日，遗经有待伏生传。玉雪才华英妙年，春风得意讶登仙。一官泮水初分教，万里云程始著鞭。山落晴阴凝绛帐，芹飘香雨湿青毡。从来师道多珍重，好振文风继郑虔。
送严教谕素之乌程·其一
作者：曹义
朝代：明
体裁：七言律诗

鹿鸣曾共宴华筵，屈指于今二十年。伏擽总怜淹骥足，剸犀宁肯负龙泉。九重拜命膺殊渥，千里分携棹画舡。悬想苕溪明到日，遗经有待伏生传。
送严教谕素之乌程·其一
作者：曹义
朝代：明

鹿鸣曾共宴华筵，屈指于今二十年。伏擽总怜淹骥足，剸犀宁肯负龙泉。九重拜命膺殊渥，千里分携棹画船。悬想苕溪明到日，遗经有待伏生传。
送严教谕素之乌程·其二
作者：曹义
朝代：明

玉雪才华英妙年，春风得意讶登仙。一官泮水初分教，万里云程始著鞭。山落晴阴凝绛帐，芹飘香雨湿青毡。从来师道多珍重，好振文风继郑虔。
送严都指挥归宁夏
作者：曹义
朝代：明

扈跸平湖污马劳，凯还今喜脱征袍。九重论赏恩偏厚，万里安边策最高。枫陛辞时锵玉佩，柳营归去拥旌旄。太平从此峰烟息，公暇无忘讲六韬。
送主事姜子澄任广南太守
作者：曹义
朝代：明

凤池染翰早驰名，粉署为郎属老成。玉阙一朝膺荐剡，滇阳万里任专城。青山客路双旌杳，夜月关河独棹轻。边徼从来风俗异，好勤抚字播天声。
送主簿归老其人清廉
作者：曹义
朝代：明

几年花县暂栖迟，仇览才名众所知。报国一心清似水，归田双鬓白如丝。新盟应结鸥为伴，旧业还存菊绕篱。遥想杖藜行乐处，绿阴晴昼鸟啼时。
送二尹徐仲朴赴武昌
作者：曹义
朝代：明

几年不见老徐卿，京国相逢慰客情。枫陛奏功偏得最，花封抚字独驰名。一尊凉雨都门酒，千里征帆汉水程。遥想武昌诸父老，沙头几度候归旌。
送人之广西为杨给事鼎赋
作者：曹义
朝代：明

都亭载酒送交游，新雁初闻动别愁。落日断云横远岫，淡烟疏柳映行舟。江关暑退炎尘净，岭峤秋清瘴雾收。此去欲知相忆切，梦回残月五更头。
送人之池阳
作者：曹义
朝代：明

都门残腊候，拜命出彤墀。雪积千山迥，寒侵疋马迟。棠阴遗爱在，清誉故人知。明到池阳日，应知荥水时。
送人之肇州
作者：曹义
朝代：明

奏最才看觐玉京，南还又喜沐恩荣。马嘶官道槐风爽，棹过通津暑雨晴。万里瘴云连象郡，一江烟浪接羊城。行旌明到香山下，竹马悬知次第迎。
送人之高邮教职
作者：曹义
朝代：明

清时振铎远驰声，共说滇南教有成。奏绩才看朝玉阙，承恩又喜向□城。一尊晓日官亭酒，十里东风客路情。文旆悬知明到日，青衿几许远相迎。
送人南还
作者：曹义
朝代：明

粉署郎官玉雪清，才华烨烨著能声。考成北上朝天阙，得最南还荷宠荣。兰棹晴过扬子港，霜鸿寒度石头城。公馀遥想多吟兴，好写新诗慰别情。
送人归乡
作者：曹义
朝代：明

东吴医擅月坡仙，喜遇闻孙在日边。夜雨几番连客榻，春风一旦买归船。江云杳杳随离旆，岸草凄凄锁暮烟。临别岐亭无以嘱，鹏程万里拟高骞。
送人归仪真
作者：曹义
朝代：明

长乐钟声出凤楼，喜辞丹陛拜宸旒。几年宣力勤王事，此日承恩出帝州。马度卢沟霜月冷，雁投淮浦暮云收。遥知公暇多清兴，应赋新诗寄旧游。
送人归无锡为郑监丞叔颙作
作者：曹义
朝代：明

不辞千里远相过，萍水襟期喜若何。夜雨政宜连客榻，薰风忍听唱离歌。蓟门酒尽尊前兴，潞渚帆扬雨后波。想到家山多雅趣，五云亭上日吟哦。
送人归江西
作者：曹义
朝代：明

旅食鲸川十载馀，春风一旦赋归欤。溪烟深锁江头柳，细雨斜侵担上书。野店鸡声催去马，官亭草色逐征车。故园自是风光好，松菊青青绕旧庐。
送人归江西
作者：曹义
朝代：明

浪迹天涯久，春风意故乡。江云随去棹，夜月照行装。绿柳迁黄鸟，青山带夕阳。都门南□路，别后漫相望。
送人归田
作者：曹义
朝代：明

解组归来雪满颠，优游林壑度馀年。春风绕舍多栽竹，夏日临池独看莲。高兴每因清醑适，闲情常对白云眠。客来关款无盘饤，旋钓槎头缩项鳊。
送人归田为邢中书作
作者：曹义
朝代：明

清时怜解组，白发独还家。自喜天恩重，宁辞客路赊。驱车经洛邑，回首望京华。旧业东篱下，应知茂菊花。
送人归省
作者：曹义
朝代：明

壁水遨游久，家山入梦频。一朝辞帝阙，千里见慈亲。暮雨沾行旆，离歌动别人。高堂归到日，应是綵衣新。
送人归省
作者：曹义
朝代：明

春煖都门柳絮飞，一尊绿酒送人归。高堂明到称觞处，应对东风舞綵衣。
送人归老江西为于中书霈作
作者：曹义
朝代：明

清时解组雪盈头，归去家山正值秋。黄叶西风添逸兴，残蝉疏雨送行舟。篱边旧业存松菊，江上新盟狎鹭鸥。从此梦回云路远，林泉杖屦纵遨游。
送人归老清江为周判府作
作者：曹义
朝代：明

官亭秋老柳依稀，有客投簪阙下归。夜月重移通浦棹，春风还采故山薇。宦情晓逐寒云散，乡思晴随旅雁飞。悬想渝川明到日，高堂依旧舞班衣。
送人归蜀
作者：曹义
朝代：明

送客还西蜀，长河放画船。棹歌春雨外，离思夕阳边。巫峡云连树，巴江水接天。柳营知到日，稚子候归鞯。
送人归鄞江
作者：曹义
朝代：明

诏许归宁去，承恩出凤城。衣冠新进士，书剑旧儒生。路入鄞江杳，帆开滦水轻。临岐一杯酒，聊慰别离情。
送人省亲归福建
作者：曹义
朝代：明

久别家山定省违，几回目断白云飞。于今拜命辞青锁，指日承颜戏綵衣。闽峤暖云连海戍，蓟门春树蔼夕晖。差予亦有双亲老，送客题诗叹未归。
送人致仕代夏御史能作
作者：曹义
朝代：明

平生才器多卓荦，烨烨声华动台阁。几年花县坐弹琴，一旦枫宸沐殊渥。星星两鬓如霜华，归依犹得笼乌纱。彤墀辞出日初曙，锦衣晴耀人争誇。都亭疋马送独归，飘然逸兴浑欲飞。人生富贵在适意，林泉此去如君稀。
送令尹
作者：曹义
朝代：明

都门雪积冻难消，拜命看君出御桥。南日渐回飞舄远，东风乍落马蹄骄。河阳花影春驰道，淮浦江声夜听潮。宦迹共嗟为客久，离歌一曲别情遥。
送仰先生之长沙
作者：曹义
朝代：明
体裁：七言律诗

十年座拥广文毡，又拜除书下九天。岐路一尊燕市酒，春风千里楚江舡。凤凰山晓霏晴翠，鹦鹉洲寒锁暮烟。自是长沙多□子，遗经有待伏生传。
送仰先生之长沙
作者：曹义
朝代：明

十年座拥广文毡，又拜除书下九天。岐路一尊燕市酒，春风千里楚江船。凤凰山晓霏晴翠，鹦鹉洲寒锁暮烟。自是长沙多□子，遗经有待伏生传。
送传驿丞复任龙潭
作者：曹义
朝代：明

考成北上觐皇州，得最南还沐宠优。晓日都门辞故旧，西风潞渚买归舟。雪晴淮浦飞寒雁，云散龙江见驿楼。明到寄声攀桂客，春闱行李莫迟留。
送何县丞任建阳
作者：曹义
朝代：明

客边曾记旧为邻，游宦东瓯几度春。抚字花封才誉著，奏功枫陛宠恩新。一尊岐路同倾酒，千里关河独问津。别去此心多有忆，到官毋惜寄书频。
送何吏部澄公赴金陵
作者：曹义
朝代：明

广阳城外柳阴肥，客向金陵叹别违。酒尽红亭官树晚，鸟归青嶂夕阳微。驿边山隐谯楼迥，江上云随画鹢飞。想得到官公事简，香凝粉署吏人稀。
送何吏部澄公赴金陵二首
作者：曹义
朝代：明

官膺新宠秩，才擅旧时名。何逊诗偏俊，山涛职更清。吟怀风月迥，藻鉴玉壶明。莲幕香凝处，应知适宦情。一自投簪去，淹留岁月深。思亲频有梦，报国每关心。领荐来铨部，承恩出禁林。旗亭分手处，绿酒醉还斟。
送何吏部澄公赴金陵二首·其一
作者：曹义
朝代：明

官膺新宠秩，才擅旧时名。何逊诗偏俊，山涛职更清。吟怀风月迥，藻鉴玉壶明。莲幕香凝处，应知适宦情。
送何吏部澄公赴金陵二首·其二
作者：曹义
朝代：明

一自投簪去，淹留岁月深。思亲频有梦，报国每关心。领荐来铨部，承恩出禁林。旗亭分手处，绿酒醉还斟。
送何知府澄之袁州
作者：曹义
朝代：明

鬓发萧萧间二毛，老年尤得拜官高。远离粉署辞丹陛，脱却青衫换锦袍。千里编珉资抚字，一方士俗赖甄陶。从来五马诸侯贵，皂盖朱轓属俊髦。
送何观中书归省
作者：曹义
朝代：明

青年染翰凤凰池，堂上双亲鬓若丝。天禄巳荣三釜养，寿龄还拟百年期。锦舆花底欢迎处，綵服樽前戏舞时。爱日应知诚孝笃，几回惊□□□□。
送倪东明归茅山
作者：曹义
朝代：明

青年襟度雪冰清，一夕飞凫到玉京。霞帔晓趍鹓鹭序，丹衷深荷圣皇情。旆回驿路秋风早，凉入关河暑雨晴。遥想华阳归到日，烧丹炼药学长生。
送僧归浙
作者：曹义
朝代：明

祝发来京国，承恩杖锡还。形如孤鹤瘦，心似白云闲。笑指江头路，吟看海上山。悬知明到日，参透祖师关。
送光禄李少卿归省
作者：曹义
朝代：明

爵秩清时列九卿，才高圣主独知名。一朝拜命膺鸾诰，千里还家出凤城。路指金华烟树迥，帆经铁瓮晓风清。悬知明到焚黄处，春满先茔宰木荣。
送克让陈友回
作者：曹义
朝代：明

梅雨酿新晴，荷钱铸娇绿。故人告我归，相送江之曲。江头水暖波粼粼，荇丝柳带牵离情。离情缱绻对樽酒，酒残怕听阳关声。阳关怕听意何如，与君一别三年馀。鱼沉雁杳绝音问，风窗月槛徒嗟吁。金台此日偶相逢，相逢天笑生春容。连床夜话情不巳，禁怀磊落如昔同。那堪相逢即相别，令我客怀增惨切。交游萍水尽他乡，心事凄凉向谁说。相思后夜隔天涯，千里关山共明月。
送兵科郑给事中悠归省
作者：曹义
朝代：明

久客黄门定省违，喜承优诏向南归。佩辞玉阙左初曙，酒尽都亭兴欲飞。路指旱江云树迥，帆经淮浦夕阳微。高堂想到称觞日，舞罢班衣换锦衣。
送冯智安太守之绍兴
作者：曹义
朝代：明

英年粉署擅才名，郡守新除荷宠荣。环佩未辞青锁闼，欢声先动越王城。云开秦望山增翠，霜落曹娥江倍清。自古循良多有传，伫听歌颂达神京。
送刘副使棻之福建
作者：曹义
朝代：明

莺花春暖出都城，思入瓯闽几许程。官树晓涵晴雨润，江帆晚带夕阳明。山材夜静狼豺息，海峤秋深瘴疠清。自古诹询资重任，九重伫听达民情。
送刘归江阴就寄声严大理本斋先生
作者：曹义
朝代：明

云接家山路几千，一帆归兴夕阳边。临岐尊酒从今醉，过雁音书别后传。三径到时松菊在，双亲喜处綵衣鲜。寄声为报严君道，故旧相思意惘然。
送刘御史子深之南京
作者：曹义
朝代：明

蓟门官树带烟微，载酒临岐巳夕晖。奏最才朝金阙下，承恩又向石城归。尘清紫陌嘶骢马，花落红亭点绣衣。关路遥知明到处，豺狼从此迹应稀。
送刘进学之宣州任小画
作者：曹义
朝代：明

昔年玉署共遨游，此日分携计莫留。展卷题诗增叹息，一重云树一重愁。
送别
作者：曹义
朝代：明

疋马都门外，含愁暂送君。离觞倾暮雨，征雁度寒云。自是交情重，那堪客路分。青山回首处，惆怅又离群。
送前王公顺归乡二首
作者：曹义
朝代：明

江上西风老白蘋，惊看秋色独伤神。嗟予自是天涯客，忍向天涯别故人。朝回联辔出皇州，载酒沙头送旧游。一片离心似杨柳，西风狼籍不胜秋。
送前王公顺归乡二首·其一
作者：曹义
朝代：明

江上西风老白蘋，惊看秋色独伤神。嗟予自是天涯客，忍向天涯别故人。
送前王公顺归乡二首·其二
作者：曹义
朝代：明

朝回联辔出皇州，载酒沙头送旧游。一片离心似杨柳，西风狼籍不胜秋。
送包文烨
作者：曹义
朝代：明

淮海归来日，蓟门春半时。弄晴莺语滑，因暖蝶飞迟。未尽连床兴，那堪话别离。一尊南浦晚，烟草益悽其。
送医人归田嘉兴人为朱脩撰作
作者：曹义
朝代：明

都市悬壶雪满颠，宋清名誉远相传。归田此日承优诏，别浦乘春放画船。客路柳风飞紫燕，蓬窗花雨湿青毡。遥知旧业南湖上，药圃春晴霭术烟。
送医人还金华
作者：曹义
朝代：明

妙淂岐黄术，长存利济心。悬壶曾近市，卖药不论金。泉溢苏耽井，花明董奉林。故园从此去，种术白云深。
送医士归田
作者：曹义
朝代：明

京国悬壶岁月深，宋清名誉重当今。方传肘后多奇术，药济孤贫不论金。年去秋霜添白发，赐归客路抱瑶琴。应知旧业荆溪上，芝满蓝田杏满林。
送医官周本庸还家
作者：曹义
朝代：明

医学家传久，多君术更精。两京驰德誉，一旦沐恩荣。别路莺声迥，长亭暑气清。行当存利济，苏董拟齐名。
送医官周本庸还家侄婿德贤之族兄
作者：曹义
朝代：明

家近华阳古洞天，秘书曾受异人传。检方夜映壶中月，种术朝耕谷口烟。医国多人称妙手，随时卖药不论钱。年来鹗荐承恩渥，袖得香烟下日边。
送医官致仕归金华为邵郎中正赋
作者：曹义
朝代：明

悬壶随处著芳名，共说才华过宋清。施药不分贫与富，酬金肯计重和轻。少年效职勤王事，垂老投簪荷宠荣。明到应知存旧业，烧丹采木学长生。
送医官还郑州
作者：曹义
朝代：明

旧业荣阳事药栏，多年种德拜儒官。春风采术蓝田晚，夜月寻方宝箧寒。杏坞花阴眠熟虎，玉炉火煖转灵丹。昨来报政趍天阙，归路青山马上看。
送南宁州判
作者：曹义
朝代：明

别驾之官去，都门秋未阑。黄花含晓露，白雁逐征鞍。万里云山迥，孤舟暮雨寒。南宁归到日，母忘寄平安。
送县令致仕
作者：曹义
朝代：明

解组辞花县，承恩出紫宸。功名酬素志，才誉动儒绅。行李青囊在，还家白发新。遥知从此去，囲钓乐馀春。
送友人
作者：曹义
朝代：明

都门晓送客，酒尽动愁颜。一见复相别，孤舟何处还。黄花秋满目，绿水远连山。回首空惆怅，金台落照间。
送史太守之应天
作者：曹义
朝代：明

京兆从来属老成，九重今喜荷恩荣。薇垣夙布新威令，粉署还闻旧政声。青琐辞归驰五马，朱衣行处肃双旌。帝乡几许交游者，尽说襟怀似水清。
送史太守常归休
作者：曹义
朝代：明

宦路萧条事巳非，清时失意解缨归。心怀玉阙风云绕，梦入金渊浦树微。作郡尚存黄霸政，垑庭喜著老莱衣。蹇予独有离群思，京国交游日渐稀。
送史州判彬赴云南赵州
作者：曹义
朝代：明

除书晓捧下云霄，路入滇池万里遥。花县夙闻弦诵美，枫宸新沐宠恩饶。蓟门春色随行骑，杨子潮声送去桡。别后莫言边徼远，他时还拟听箫韶。
送史郎中潜回京
作者：曹义
朝代：明

郎官粉署旧儒绅，暂作皇华出使人。宝敕才赍来白下，兰舟又棹去通津。都亭暑退蝉声急，驿路秋高宦况新。此去故交如问及，樗材无补负皇仁。
送史阴阳官归金困
作者：曹义
朝代：明

几年林壑伴渔樵，一旦蜚声达九霄。课艺总知龟策妙，拜官争羡宠恩饶。归帆晓逐天风急，行色春随烟树遥。此去想应多得意，锦衣光映玉骢骄。
送同年田进士
作者：曹义
朝代：明

多君才思冠群英，器宇昂昂属老成。十载鸡窗听夜雨，一朝虎榜掇香名。归舟载断江南梦，别酒斟残蓟北情。分手官亭休缱绻，拟看重会凤凰城。
送同年田进士
作者：曹义
朝代：明

昨宵官舍饮，俱是故园人。酒兴吟边逸，乡情客里亲。坐残窗外月，倾尽瓮头春。醉觉乾坤大，狂吟若有神。
送同年田进士
作者：曹义
朝代：明

紫陌香尘荡绿漪，雨晴江上草离离。鸟啼花落□□□，□□行人肠断时。
送同邑孔人材
作者：曹义
朝代：明

几载勤王事，驱驰不惮频。江山多在目，诗酒自怡神。行李青囊旧，还家白发亲。悬知明到日，耕钓乐馀春。
送吏科凌给事中归省
作者：曹义
朝代：明

列职黄门首近臣，清时名誉动儒绅。九重拜命恩波渥，千里趍庭綵服新。心旆晓悬青琐闼，仙舟夜泊绿杨津。故乡紫笋茶堪爱，寄远毋忘玉署人。
送吴仪巡检弟回
作者：曹义
朝代：明

官河杨柳半青青，话别离亭思不胜。行舟独载春归去，忍向沙头看鹡鸰。
送吴养舟赴奉新税课局大使
作者：曹义
朝代：明

蚤岁驰英誉，清时荷宠光。一官初授职，千里促行装。柳市沽新酒，离亭送夕阳。征商明到处，应是羡才良。
送吴太守闰复任饶州府
作者：曹义
朝代：明

太守循良谁第一，吴公自古占魁名。才看振佩朝天阙，又喜还官出凤城。行李喜沾新雨露，儿童争迓旧麾旌。也知襟度如秋水，嬴得人称彻底清。
送吴惟吉知蕲州
作者：曹义
朝代：明

挟策才看觐紫宸，买舟又见问通津。青年名擅才华美，玉阙恩承雨露新。官道雪晴梅褪粉，御河水泮柳含春。行旌明到黄堂日，莫惜音书寄故人。
送周大本还江西
作者：曹义
朝代：明

幕府才名远近传，督储来到五云边。尊前未尽陈遵兴，江上俄回扬子船。壁水论交思旧雨，薇垣寓直忆当年。于今惜别都门道，后夜相思月满天。
送味道父楚兰翁
作者：曹义
朝代：明

紫诰褒封两鬓华，锦衣绚烂映乌纱。拜辞玉阙天初曙，祖饯都亭日又斜。望里关河飞画鹢，吟边官树带晴霞。应知明到多清趣，看竹频过处士家。
送唐舟御史致仕归广东
作者：曹义
朝代：明
体裁：七言律诗

历职霜台几许年，白头今喜赐归田。锦衣侵晓辞丹陛，绿酒临岐对绮筵。春暖云连庾岭树，雨晴人上潞河舡。到家悬想行吟处，旧业林塘野水边。
送唐舟御史致仕归广东
作者：曹义
朝代：明

历职霜台几许年，白头今喜赐归田。锦衣侵晓辞丹陛，绿酒临岐对绮筵。春暖云连庾岭树，雨晴人上潞河船。到家悬想行吟处，旧业林塘野水边。
送外甥为于中书沛作
作者：曹义
朝代：明

几年不到渭阳城，一见春容满面生。宾馆正连徐孺榻，莼鲈忽动季鹰情。官亭别处频斟酒，客路行时独计程。明日故乡逢故旧，平安为我报家声。
送大参刘长谦之广东
作者：曹义
朝代：明

染翰多年在凤池，重膺方岳沐恩私。晓辞枫陛春深候，明到薇垣夏半时。红荔枝垂山寂寂，黄茅瘴静昼迟迟。岭南自古民风厚，讼简棠阴好咏诗。
送太学生陈珙南还
作者：曹义
朝代：明

载酒官亭晚，分携对落晖。舟从通潞发，人向石城归。随路蝉声急，横秋雁影微。桥门明到日，还下董生帏。
送太守易公之四川
作者：曹义
朝代：明

粉署才华属老成，喜膺荐剡寄专城。锦衣新自鹓行去，昏盖遥从鸟道行。柳岸莺啼凉雨霁，槐庭花落午阴清。政馀莫忘同年好，时寄新吟？别情。
送太守易公之四川
作者：曹义
朝代：明
体裁：七言律诗

粉署才华属老成，喜膺荐剡寄专城。锦衣新自鹓行去，昏盖遥从鸟道行。柳岸莺啼凉雨霁，槐庭花落午阴清。政馀莫忘同年好，时寄新吟�别情。
送太常魏先生之南京
作者：曹义
朝代：明

封章交荐荷恩荣，拜秩容台列上卿。玉佩晓辞丹凤阙，锦帆秋过石头城。征鸿晴度关河迥，疏雨凉生客旆清。顾我交游怜最久，临岐尊酒不胜情。
送姑苏陆二尹彝赴常山
作者：曹义
朝代：明

岁晚都门雪未消，故人别我去程遥。霜威将臈归梅萼，晴色扶春上柳条。冻合关河兰棹滞，寒嘶驿路玉骢骄。行旌明到三衢日，伫听佳声达九霄。
送姚经历复任河间
作者：曹义
朝代：明

报政才看到帝乡，还官又见沐恩光。卢沟月影随归骑，野店鸡声促晓装。佐政共誇才识远，交游争羡姓名香。到家想及阳生候，油幕风清日渐长。
送孔友和解组归长乐令字韵为王得斋友作
作者：曹义
朝代：明

多年游宦途，历览山川胜。沧溟器宇宏，籍籍才名盛。一朝谢轩裳，甘分安前定。冠盖集都亭，饯别兴歌咏。维时暑雨霁，赤帜行权令。薰风散微凉，驿路炎尘净。迢遥望茅山，云峰相掩映。去去莫迟留，儿童候萝径。
送宿州太守王永隆增秩复任为民告留
作者：曹义
朝代：明

考成诏许复南行，深慰编氓借寇情。凤阙辞时宫漏彻，马蹄归处晓寒轻。青衫虽换绯袍贵，襟度还同玉雪清。遥想耄倪欢有待，拥途争迓旧前旌。
送尹仲昭之迁安教职
作者：曹义
朝代：明

朝回紫陌曙光浮，暂出都门送旧游。征雁度云迎去旆，黄花对酒解离愁。青山落日迁安道，疋马西风蓟甸秋。师道由来清□□，□□□□□□□。
送平江伯孙南还
作者：曹义
朝代：明

将军孙子雪冰清，文武才高著令名。北上远承严侍训，南还深念倚门情。雨晴紫陌骅骝健，风暖官河画鹢轻。悬想长□明到日，春生阀阅倍光荣。
送庄检讨存礼归省
作者：曹义
朝代：明

天香两袖□彤墀，归路莺声促去期。离旆晓沾凉雨湿，征帆晴带夕阳迟。钟山目断云飞处，扬子潮平夜泊时。总羡此行多宠渥，萱花宰木共涵滋。
送庄检讨存礼归省
作者：曹义
朝代：明

欢会嗟难及，离忧未易裁。怜予才北上，念子复南回。云树思千里，岐亭酒一杯。夕阳分手处，底事重徘徊。
送康先生振致政南归
作者：曹义
朝代：明

封章奏乞解名缰，诏许南还喜欲狂。绿酒岐亭新去客，绣衣匹马旧行装。心悬北阙云霄迥，望入西江驿路长。宝敕堂前明到日，应知击壤颂虞唐。
送廉使张宗政之山西
作者：曹义
朝代：明

春晴紫陌荡香尘，冠盖联翩送故人。风度落花沾去旆，马嘶芳草驻征轮。旗亭官柳和烟绿，驿路青山带雨新。悬想双旌明到日，太行依旧翠嶙峋。
送张中书克巳归陕西
作者：曹义
朝代：明

几年染翰侍明光，衣绣争看归故乡。路指渭城云冉冉，春回华岳树苍苍。科登甲第才名盛，恩及双亲雨露香。悬想高堂称寿日，菜衣谩舞醉霞觞。
送张先生致仕归闽
作者：曹义
朝代：明

昭代王门久曳裾，承恩今喜赋归欤。平生心地清如水，行李萧萧总是书。颜如丹渥发如霜，廿载相逢在帝乡。此日一樽临祖道，交情浑似别情长。兰舟晓发潞河坝，思入平沙路几千。想淂到家寻旧业，白云书屋尚依然。春暖莺花满禁城，惜春那忍送人行。柳边怕听呢喃燕，似向东风诉别情。
送张先生致仕归闽·其一
作者：曹义
朝代：明

昭代王门久曳裾，承恩今喜赋归欤。平生心地清如水，行李萧萧总是书。
送张先生致仕归闽·其三
作者：曹义
朝代：明

兰舟晓发潞河坝，思入平沙路几千。想淂到家寻旧业，白云书屋尚依然。
送张先生致仕归闽·其二
作者：曹义
朝代：明

颜如丹渥发如霜，廿载相逢在帝乡。此日一樽临祖道，交情浑似别情长。
送张先生致仕归闽·其四
作者：曹义
朝代：明

春暖莺花满禁城，惜春那忍送人行。柳边怕听呢喃燕，似向东风诉别情。
送张思安佥宪湖广
作者：曹义
朝代：明

封章交荐荷恩荣，共羡才华属老成。蓟阙喜持新宪节，荆湖重振旧威名。洞庭春到波涛息，衡岳云开瘴疠清。遥想青骢行乐处，几看黄鹤畅吟情。
送张给事中居杰升云南参政
作者：曹义
朝代：明

簪笔多年侍赤墀，旬宣今喜沐恩私。才华总谓公卿荐，姓字谁期圣主知。晓日锦衣辞凤阙，春风兰棹上滇池。藩垣后夜遥相忆，肯忘鹓行待漏时。
送徐知州赴郑州
作者：曹义
朝代：明

玉殿朝辞沐宠光，又看行李向荣阳。双旌晓度卢沟月，疋马寒嘶驿路霜。黎庶棠阴怀惠泽，衣冠帝里羡才良。悬知竹马相迎处，老稚欢忻拥道傍。
送御史还家
作者：曹义
朝代：明

年少高峨獬豸冠，声名烜赫播朝端。封章达处天颜喜，揽辔行时吏胆寒。晓日九重□紫诰，香烟两袖出金銮。一帆归兴秋江上，红叶黄花取次看。
送性初南还兼简诸故旧
作者：曹义
朝代：明

腊日都门雪未消，送君南去路迢迢。马蹄晓踏卢沟月，帆势春过白下桥。清夜韩檠怜独对，异乡郢曲向谁调。金陵故旧如相问，为说新承雨露饶。
送性初南还兼蕳诸故旧
作者：曹义
朝代：明

宦游蓟北一年馀，每叹离群学业疏。传语江南诸故友，如何不寄半行书。
送户部刘主事归襄阳祭祖
作者：曹义
朝代：明

玉陛朝辞出凤城，故乡归去几多程。褒膺紫诰恩波渥，贲及黄泉宰木荣。路指岘山凉雨歇，帆开潞渚晓风轻。到家莫忘朋俦好，为托鳞鸿早寄声。
送指挥归绥德为赵编脩作其家忠孝
作者：曹义
朝代：明

虎头燕颔一将军，忠孝家传远近闻。马上锦衣明晓日，腰间宝剑动星文。鹗书交荐新恩宠，鸾诰褒封旧烈勋。遥想麾旌明到日，狼烟不起绝妖氛。
送推官复职为邵郎中作
作者：曹义
朝代：明

闻说黄堂谳狱平，棠阴风静颂声清。香凝白昼吏初散，花落闲庭鸟自鸣。报政喜沾新宠渥，还官又促旧前旌。悬知黎庶遥相待，千里征帆莫后程。
送文令尹之赣县
作者：曹义
朝代：明

虎榜登名久，乌台历政多。一朝官县令，千里别銮波。路指赣城去，舟从彭蠡过。到时勤抚字，侧耳听弦歌。
送时阴阳大正归仪真
作者：曹义
朝代：明

慇勤千里寄香芹，珍重斯文气味新。愧我平生心性癖，独于此味最相亲。青囊妙术得家传，簪绂蝉联几百年。此日考成膺□□，□□□□□□□。
送时阴阳大正归仪真·其一
作者：曹义
朝代：明

慇勤千里寄香芹，珍重斯文气味新。愧我平生心性癖，独于此味最相亲。
送时阴阳大正归仪真·其二
作者：曹义
朝代：明

青囊妙术得家传，簪绂蝉联几百年。此日考成膺□□，□□□□□□□。
送显良后任检讨相知之友也
作者：曹义
朝代：明

忆昔与君初相识，彼此年华不三十。襟怀落落眼独青，锐气昂昂鬓俱黑。朅来屈指十载馀，面颊纹生减春色。古人交谊重陈雷，总道情怀似胶漆。我曹虽匪古人流，自知气味颇相投。两京宦辙每同游，一日不见如三秋。玉堂之署宏且敞，讲学箴规日相长。有时觅句或出奇，击节掀髯互称赏。对花尝共饮，寓直曾同眠。朝回都门道，玉辔常联翩。我心既坦率，君心亦平夷。势利不相尚，淡泊恒自持。视彼市廛轻薄子，覆雨翻云竟何数。情深握手誓死生，意合忘形倾肺腑。旁人信若平生同，谑浪衔杯恣歌舞。适然一语或有违，反目生瞋不相睹。君今与我无此情，玉壶贮月涵水清。春风桃李肯相守，岁寒松柏堪为盟。于今拜命故乡去，遣我客怀动情素。沙头载酒发棹歌，歌断孤舟向何处。瓯闽江阔渺烟波，拜相山高蔼云树。雁声嘹唳带离愁，帆势悠扬挂秋雨。到家想及橙黄时，蓼莪谩诵哀哀诗。披荆剪棘事拜扫，从看宰木回春滋。乡闾虽羡锦衣好，莫恋故乡成潦倒。尽赤摅忠在少年，回首銮坡须及早。树勋立业显当时，贞节期君永相保。
送朱御史考绩
作者：曹义
朝代：明

三年报政上金台，祖饯冠缨总俊才。别酒江亭须尽醉，促程弦管谩相催。绣衣到处霜风凛，画舫行时雪浪开。此去应知书最考，天香两袖日边回。
送朱德和
作者：曹义
朝代：明

梅雨晓初晴，都门送客行。一杯官舍酒，千里故人情。路指楚山远，帆开潞水平。悬知归到日，争羡锦衣荣。
送朱德和就步士初之韵
作者：曹义
朝代：明

紫泥还拟九天来。
送朱德和就步士功韵
作者：曹义
朝代：明

冠盖纷华似列仙，都门选别酒频传。联诗每愧居人后，归省争如在客先。千里云山游客兴，半篷风雨渡淮船。夕阳回首重惆怅，烟树苍茫思渺然。
送李令尹考满
作者：曹义
朝代：明

出治湘江上，心如湘水清。河阳花自满，卓茂政多平。麦垄雉常见，柴门犬不惊。九重从此去，书最荷恩荣。
送李桓乡试
作者：曹义
朝代：明

清俊才华众所欲，少年声价重南金。题桥久抱相如志，献策犹怀贾谊心。蟾窟秋高丹桂发，禹门春暖浪花深。此行定占鳌头选，早寄泥缄报好音。
送李给事中应庚
作者：曹义
朝代：明

东风紫陌净香尘，握手都门送故人。共羡黄门簪笔久，涣颁紫诰沐恩新。清尊暮对沙头酒，画鹢晴飞江上春。想到家山供祭日，九原松柏倍精神。
送李通判之应天
作者：曹义
朝代：明

明刑蓟北旧廷臣，司牧江南几度春。报政薰风趍禁闼，还官晓日出城闉。都亭对酒蝉声急，通潞移舟月色新。悬想到时多雅趣，钟山吟看翠嶙峋。
送杨仲举先生致仕来朝升侍郎而回
作者：曹义
朝代：明

先生藩邸旧儒绅，致政重来觐紫宸。鹤发半垂晴映雪，龙颜一见喜生春。颂台升秩名声重，锦诰荣颁雨露新。此去故乡寻别业，阊门杨柳倍精神。
送杨太守衡之通州
作者：曹义
朝代：明

抚字多闻政治平，分符又喜向通城。沂州民吏思遗爱，京国交游动别情。酒尽官亭花雨歇，旆迎驿路柳风轻。四知自古称杨震，好抗家声著令名。
送杨学士子回乡
作者：曹义
朝代：明

为省严亲上帝州，到来几度忆东瓯。趍庭已遂斑衣乐，在客宁忘慈母忧。晓日都门辞故旧，西风通潞棹归舟。悬知此去多清思，驿路黄花总是秋。
送杨编脩寿夫先生
作者：曹义
朝代：明

游宦清时雪满颠，辞荣一旦赋归田。玉堂纂述年华久，锦敕褒封宠渥偏。碧水丹山闽海兴，西风凉雨潞河船。到家书屋应如故，松菊窗前著太玄。
送杨都宪仲子本道还朝
作者：曹义
朝代：明

使节遥从天上来，轰然声势动春雷。腰间剑气冲牛斗，白下衣冠讶俊才。客馆才同尊酒会，江亭又见画船开。九重到日询民事，为说恩波被草莱。
送桃源尹知县
作者：曹义
朝代：明

几年清誉达京畿，又喜还官出禁闱。路指淮南烟树迥，马嘶蓟北晚风微。一声秋雁随云渡，半幅征帆带雨飞。遥想桃源重到日，桑麻依旧蔼春晖。
送樊参政归闽
作者：曹义
朝代：明

薇垣佐政几经春，烨烨声名播八闽。北上喜看书最考，南还重见沐恩新。都门暑退飞来雁，江渚秋深老白蘋。到日公馀应有忆，诗成好寄玉堂人。
送樊景昭回
作者：曹义
朝代：明

远岫削芙蓉，滦波漾晴玉。芳草满江滨，春光真可掬。柳风吹絮荡晴空，桃雨飞红点新绿。此时送客最关情，临岐怕唱阳关曲。阳关怕唱意如何，人生会少离别多。去年此日金陵道，为均酌别朱颜酡。今日相逢即相别，离情争似春风和。君今别我意冲冲，我亦送君情戚戚。到家青鸟有时来，为寄平安好消息。从今云树两茫茫，渭北江东总相忆。
送武官之任
作者：曹义
朝代：明

紫禁钟初歇，都门曙未分。鸡声催去马，旆影逐孤云。凤诰新恩宠，箕裘旧烈勋。柳营春到日，重整六韬文。
送段中书归南祭扫
作者：曹义
朝代：明

凤池为客久，清梦忆松楸。诏许荣归日，时逢潞水秋。黄花牵别兴，白雁逐行舟。拜扫先茔后，人誇是昼游。
送池州太守复任为马友孚友人作
作者：曹义
朝代：明

五马行春得几年，连村桑柘蔼晴烟。奏功北觐双龙阙，膺最南回千里船。京国交游嗟远别，郡城父老喜重还。铨曹著论循良吏，共说池阳太守贤。
送沈中书归觐松江
作者：曹义
朝代：明

同作金台客，频联玉笋班。一朝膺紫诰，千里向家山。别酒从今醉，孤舟何处弯。离亭无限意，相逐到云间。
送沈太参仲威
作者：曹义
朝代：明

久联鹓簉立彤墀，忍向都门话别离。佐政薇垣新宠渥，列官粉署旧恩私。平郊日脕孤鸿远，去路霜寒匹马迟。别后欲知相忆切，金门待漏月明时。
送温知县复任
作者：曹义
朝代：明

抚字才高众所誇，香名异政播京华。春深麦陇飞驯雉，昼静公庭看落花。百里桑麻涵雨露，几村弦诵接人家。年来报政膺殊渥，归拥双旌客路赊。
送牟御史出镇便道给假省亲之四川
作者：曹义
朝代：明

几年不著老莱衣，目断乡关兴欲飞。凤诏忽从金阙下，豸冠喜向锦城归。霜寒峡迥？声切，月冷江空雁影微。悬想霞觞称寿罢，又持使节振天威。
送牟御史出镇便道给假省亲之四川
作者：曹义
朝代：明
体裁：七言律诗

几年不著老莱衣，目断乡关兴欲飞。凤诏忽从金阙下，豸冠喜向锦城归。霜寒峡迥�声切，月冷江空雁影微。悬想霞觞称寿罢，又持使节振天威。
送王主事父归越布政暹之父
作者：曹义
朝代：明

荣膺紫诰出彤闱，逸气飘飘兴欲飞。独骑晓从幽甸发，一帆春向越江归。交游总羡承嘉渥，闾里争看著锦衣。何幸老年卜曹盛，美多应积古来稀。
送王仲章归乡时均辅在北
作者：曹义
朝代：明

琴书收拾促归期，正值严冬雪后时。月冷关城鸡唱早，霜寒驿路马行迟。心悬蓟北思严训，梦入江南念母慈。此去鹏程知有日，莫同斥鴳困藩篱。
送王先赴古田
作者：曹义
朝代：明

天涯久客未能归，送别都亭兴欲飞。鲁酒一尊江上醉，闽山数点望中微。晴云冉冉随征棹，凉雨霏霏洒葛衣。明到家山逢故旧，为言母怪寄书稀。
送王公器回乡
作者：曹义
朝代：明

解却名缰谢是非，归田活计莫相违。晓开野径宜栽竹，暖逐山童好采薇。醉后狂歌多得趣，客来清话自忘机。玉堂青琐经游遍，村落从来识者稀。
送王公器归乡
作者：曹义
朝代：明

载酒沙头送旧游，春归花柳总含愁。新莺也似知人意，啼傍离亭不少休。脱却朝衫著布衣，临岐莫遣思依依。人生淂意须回首，莫待春深花乱飞。
送王公器归乡·其一
作者：曹义
朝代：明

载酒沙头送旧游，春归花柳总含愁。新莺也似知人意，啼傍离亭不少休。
送王公器归乡·其二
作者：曹义
朝代：明

脱却朝衫著布衣，临岐莫遣思依依。人生淂意须回首，莫待春深花乱飞。
送王公顺归乡
作者：曹义
朝代：明

广阳城外白云飞，送客南归对夕晖。别路谩斟桑落酒，高堂重著老莱衣。望中绿柳经霜脆，江上青山带雨微。明到乡园逢故旧，愿言毋惜寄书稀。
送王司训粹之清水朱德润之徒也
作者：曹义
朝代：明

晓棒除书下九天，冰姿玉质正青年。马嘶紫陌东风外，酒尽红亭夕照边。云树苍茫连汉苑，关山迢递接秦川。从今饯别都门道，后夜相思月满天。
送王太医德斋归乡
作者：曹义
朝代：明

几年膺荐住神京，世业岐黄术最精。悬市有壶尝寄迹，活人无地不知名。皇恩已遂归田愿，白首还寻结社盟。记得采芝旧游处，华阳洞口暮云平。
送王得斋旧藁代人作分韵柳字
作者：曹义
朝代：明

都市悬壶久，香名脍人口。传家有异方，医国称奇手。年来忆故乡，几度频搔首。赐归出都城，离筵对尊酒。客路一何长，交情亦何厚。惜别重徘徊，忍折官亭柳。去去到家时，还寄音书否。容山有高士，术业岐黄技。几年客京华，清名播人耳。卖药不论钱，宋清良可比。于今谢老归，琴书足行李。夜来宿雨馀，绿涨官河水。去去棹轻桡，凌风势如驶。故乡渺何方，三茅白云里。
送王文显之任
作者：曹义
朝代：明

宰邑之官去，关山几许程。云边双舄远，江上片帆轻。落日残蝉路，西风断雁情。花封明到日，施政在宽平。
送王文显之任
作者：曹义
朝代：明

环佩翩翩下九重，匆匆别兴蓟门东。一尊绿酒西风外，千里青山落照中。京国友辞鹓鹭伴，关河帆趁蓼花风。到官遥想多清暇，毋惜缄书托便鸿。
送王文显复任
作者：曹义
朝代：明

武清赤县近京华，抚字循良众所誇。芹泮夜深闻读诵，花封春暖茂桑麻。奏功得最天恩重，振旆回辕客路赊。明到正逢残腊节，狱囚应有听还家。
送王文葩归省甬东
作者：曹义
朝代：明

东望蓬莱道路遥，白云飞处海天高。桥门久客归心切，枫陛初辞喜气豪。紫陌花阴嘶去马，红亭夕照醉香醪。登堂舞罢莱衣日，还拟春江钓巨鳌。
送王文葩归省甬东
作者：曹义
朝代：明

慈闱温凊旷，归省荷君恩。别路云千里，离亭酒一尊。迟回瞻凤？，迢递向蛟门。綵服承颜日，应知贺客繁。
送王文葩归省甬东
作者：曹义
朝代：明
体裁：五言律诗

慈闱温凊旷，归省荷君恩。别路云千里，离亭酒一尊。迟回瞻凤�，迢递向蛟门。綵服承颜日，应知贺客繁。
送王给事中贤归山东
作者：曹义
朝代：明

几年簪笔侍彤闱，此日承恩衣锦归。北阙辞时清漏彻，东蒙望处白云飞。秋晴驿路砧声远，露冷关河树影稀。悬想焚黄先垄日，森森宰木倍生辉。
送王行人闻讣归和韵
作者：曹义
朝代：明

秋老都门柳渐疏，故人归去意何如。伤心夜雨凋萱草，振旆西风别帝居。拜秩喜持新使节，行舟还载旧诗书。欲知此后相思意，多在钟残梦觉初。
送祠祭胡郎中添麒归田
作者：曹义
朝代：明

黄甲同登二十年，鹓班每共早朝天。忽惊解组旋行旆，那忍分襟对别筵。客路西风飘冻雪，关城落木锁寒烟。到家旧业知何处，书屋依然枕石田。
送章主簿之江宁侍郎尚文之兄也
作者：曹义
朝代：明

青杨树底喜为邻，尊酒清谈几度春。诗句远宗唐律度，襟怀不减晋时人。一官禁阙初承命，千里关河独问津。晓日都亭相别处，马蹄愁踏落花尘。
送蒋仕昂主事
作者：曹义
朝代：明

粉署为郎玉雪清，凤池染翰旧驰名。奏功北上朝天阙，得最南还荷宠荣。凉雨半篷淮海梦，青山数点蓟门情。到时莫忘朋侪好，鸿雁来时蚤寄声。
送蔡良医孟颐致仕桐川
作者：曹义
朝代：明

京国交游二十年，邻居犹喜往来便。书灯几乞丹炉火，茶灶频分橘井泉。正拟悬壶施妙术，那堪解组赋归田。一樽送别都门道，后夜相思月满天。
送薛京兆还家祭祖
作者：曹义
朝代：明

晓辞金阙佩锵锵，衣锦南还沐宠光。游宦两京清誉重，诰封三代紫泥香。官亭柳色侵行旆，驿路莺声送夕阳。此去应知多显耀，九原松柏倍苍苍。
送行为陈季和赋
作者：曹义
朝代：明

折柳都门晓，江头送远行。鸟催离兴急，风正去帆轻。芳草雨中绿，岷山天外青。不堪回首处，肠断鹧鸪声。
送袁令尹复任赣州雩都县
作者：曹义
朝代：明

一别词垣几度秋，共誇宰邑政优游。花村机楙声连屋，春雨桑麻绿满畴。奏绩才看飞玉舄，承恩又见棹兰舟。一杯酒尽离亭晚，后夜相思独倚楼。
送袭职指挥
作者：曹义
朝代：明

先世多知懋烈勋，清时封爵及闻孙。远趍北阙承恩宠，归去南滇对酒尊。客散蓟门分别袂，路经巫峡听啼猿。柳营明到应无事，豹略龙韬足讨论。
送裔二尹回任有序
作者：曹义
朝代：明

振佩朝天日，春回二月初。林寒莺未转，江暖柳先舒。一见怜疏阔，相欢问起居。宦途欣淂意，分手竟何如。
送许文勉
作者：曹义
朝代：明

桥门捧檄上金銮，三策敷陈说治安。素志不忘莱子服，丹心要著侍臣冠。离亭杨柳迎秋脆，别渚芙蓉带露寒。归去鹏程应有待，春风霄汉任飞抟。
送许知县英
作者：曹义
朝代：明

看花曾醉上林春，又喜承恩出紫宸。百里牛刀初小试，九天鹏翮未全伸。蓟门暮雪拈行旆，闽峤晴云接路尘。到日想知公事简，雁来莫惜宕书频。
送许芳洲
作者：曹义
朝代：明

送君归老出神州，缓辔东风控紫骝。客路云连吴苑树，夕阳人在浙江舟。一尊绿酒金台别，三径黄花槜李秋。想得到时多雅趣，无边春意在芳洲。
送谢郎中彦奎回春晓曲
作者：曹义
朝代：明

禁城漏断九门辟，仙掌金茎露华湿。玉人环佩觐宸蔬，归省朝辞出京国。褒封紫诰沐恩光，锦衣昼耀兰麝香。骅骝骄嘶绿杨陌，英年锐气春洋洋。云帆明发潞河渚，兰芷青青满芳浦。到家喜遂燎黄心，好捧霞觞寿慈母。
送象州知州
作者：曹义
朝代：明

晓承恩命出皇州，棹发通津万里秋。浥露芙蓉迎去旆，经霜杨柳带离愁。云连五岭蛮烟合，夜度三湘瘴雨收。悬想象州民吏待，马蹄到处莫淹留。
送赵郎中致仕
作者：曹义
朝代：明

两京争羡旧儒臣，致仕南归宠命新。白发萧萧辞玉阙，锦衣烁烁炫晴春。桂林路指关河迥，枫陛恩深客梦频。想得到家多有忆，鹓行肯忘故交人。
送赵驿丞归东阳
作者：曹义
朝代：明

载酒临江浒，分携各尽觞。断云横北野，疋马向东阳。旧治人采迓，离情水共长。相望虽咫尺，别意讵能忘。
送车黄门致政南还
作者：曹义
朝代：明

黄门十载侍宸旒，此日辞荣去莫留。门径未栽陶令菊，关河先棹季鹰舟。东风花雨沾行旆，南浦芜烟引别愁。明到故园行乐处，音书母惜寄交游。
送达先生之新淦
作者：曹义
朝代：明

美秩新迁出帝州，凉生白苧值初秋。黄花白酒离亭兴，画鹢牙樯淦水舟。送晚蝉声随树噪，横空雁影逐波流。悬知经过金陵日，应有门生为挽留。
送连脩撰归闽焚黄
作者：曹义
朝代：明

晓辞金阙出神州，此去分明是昼游。红荔丹山闽海兴，锦衣兰棹潞河舟。凉生驿路消残暑，鹰度关山属早秋。悬想焚黄先垄日，恩随春色上松楸。
送道士归杭为王评事赋
作者：曹义
朝代：明

观光才北上，跨鹤又东归。到处留丹？，逢人说息机。星冠笼绀发，霞佩映晴晖。明到蓬莱境，应知过客稀。
送道士归杭为王评事赋
作者：曹义
朝代：明
体裁：五言律诗

观光才北上，跨鹤又东归。到处留丹�，逢人说息机。星冠笼绀发，霞佩映晴晖。明到蓬莱境，应知过客稀。
送道士王一初
作者：曹义
朝代：明

三茅羽客王一初，风标秋水涵芙蕖。方瞳绀发绿玉杖，星冠宝剑青霞裾。几年栖息泉石间，？鹤为友云为居。有时带雨斸灵药，有时枕石看道书。有时呼童煮白石，有时乘月歌步虚。朝真屡谒茅君宅，借榻几宿许史庐。自从学淂壶公术，六丁六甲随昭呼。一朝膺荐来帝阙，拜官喜沐恩宠殊。晓辞丹陛出南陌，都亭别我还踌蹰。北来始见跨独鹤，南归又见飞双凫。凫杳杳，向何处，遥望华阳罙处去。华阳洞古闭白云，茅阜山高霭晴雾。我家住近三茅峰，几见春风长琪树。书楼高构面崔嵬，翠色浮岚足清趣。宦游蓟北几经年，烟水微茫隔仙路。有时清梦落江南，乔木琳宫宛如故。一尊此日送君行，客怀感慨题长句。他年优诏许归田，来扣松关话衷愫。
送道士王一初
作者：曹义
朝代：明
体裁：古风

三茅羽客王一初，风标秋水涵芙蕖。方瞳绀发绿玉杖，星冠宝剑青霞裾。几年栖息泉石间，�鹤为友云为居。有时带雨斸灵药，有时枕石看道书。有时呼童煮白石，有时乘月歌步虚。朝真屡谒茅君宅，借榻几宿许史庐。自从学淂壶公术，六丁六甲随昭呼。一朝膺荐来帝阙，拜官喜沐恩宠殊。晓辞丹陛出南陌，都亭别我还踌蹰。北来始见跨独鹤，南归又见飞双凫。凫杳杳，向何处，遥望华阳罙处去。华阳洞古闭白云，茅阜山高霭晴雾。我家住近三茅峰，几见春风长琪树。书楼高构面崔嵬，翠色浮岚足清趣。宦游蓟北几经年，烟水微茫隔仙路。有时清梦落江南，乔木琳宫宛如故。一尊此日送君行，客怀感慨题长句。他年优诏许归田，来扣松关话衷愫。
送邓日新归韶阳省亲
作者：曹义
朝代：明

几年联佩侍宸旒，此日分携动别愁。岐路一尊桑落酒，西风万里曲江舟。青山断处蛮烟合，红荔香时瘴雨收。自古韶阳多异物，肯将钟乳寄交游。
送邢中书兄弟归荥阳
作者：曹义
朝代：明

御河杨柳绿依依，送别都亭曙色微。鸿雁沙头怜独去，鹡鸰原上叹分飞。几程客路云边去，三月莺花阙下归。想得荥阳明到日，紫荆花底醉春晖。
送邢编脩弟
作者：曹义
朝代：明

一门双壁世应稀，客里相逢叹别违。雁渚风寒怜独宿，鸰原雨霁叹分飞。几程驿路迷春草，半束琴书带夕晖。归到故乡如有问，难兄常日侍彤闱。
送邵孟辉之任丹阳丞
作者：曹义
朝代：明

相识京华半俊英，拜官今喜荷恩荣。马蹄未发金台路，声誉先驰铁瓮城。判笔已知霜雪凛，襟怀还拟玉壶清。古来佐政谁无欲，独有张玄著令名。
送邵通判之苏州
作者：曹义
朝代：明

奏功秋晓上蓬莱，得最多誇治剧材。宫漏断时辞玉阙，骅骝嘶处出金台。麾旌远向吴门去，民庶欢迎召父回。到□寄声黄太守，交游浑不附书来。
送邵郎中之浙东省亲
作者：曹义
朝代：明

游宦京华定省违，几回望断白云飞。一朝恩诏九天下，千里阙河独棹归。雁影远横秋水阔，山光斜带夕阳微。悬知先垄焚黄罢，又向萱庭戏綵衣。
送郑司副雍言归浙东
作者：曹义
朝代：明

英年才思竟谁同，文涌波澜气吐虹。疋马暂辞幽蓟北，孤舟远过浙江东。篷窗山色青天外，驿路莺声绿树中。明到焚黄向何处，玉泉峰下海潮通。
送郑雍言佥宪之河南
作者：曹义
朝代：明

昔年黄榜共题名，佥宪新除荷宠荣。玉节绣衣辞凤阙，青骢紫控出都城。交游总惜才华老，谳决应知狱讼平。自古诹询称重任，风谣早为达民情。
送郭指挥之南京
作者：曹义
朝代：明

南归远度济宁城，城下行舟泊晚晴。雨过蓬窗凉气袭，风回闸口浪痕平。吟看齐鲁山峰迥，梦忆松楸客思清。昭代椒房均宠渥，汾阳阀阅独峥嵘。
送金令尹仲经之平乡
作者：曹义
朝代：明

尊酒相违逾十载，俄惊飞舄到金銮。共怜华发添双鬓，独喜清廉守一官。绩奏九重名姓显，化行百里吏民安。秪今膺最平乡去，忍向离亭醉晓寒。
送金华推官还任
作者：曹义
朝代：明

督民输贡赋，巳实蓟城仓。北面辞金阙，东归泛客航。云横江树晚，雨过海天凉。共说多才干，芳名蔼帝乡。
送金华杜给事中省亲
作者：曹义
朝代：明

江渚西风老白蘋，秋光偏动宦情人。黄门列职年华久，清夜思家客梦频。御敕赐来恩宠渥，乡关归处锦衣新。登堂献罢双亲寿，心旆应悬在紫宸。
送钱郎中济民赴金陵
作者：曹义
朝代：明

颂台迁秩向南还，玉佩晨摇别圣颜。行李半挑辞凤阙，征帆几日到龙湾。红亭人散青山晚，粉署香飘白昼闲。遥想吟馀应有忆，清霄飞梦绕仙班。
送长汀陈检讨
作者：曹义
朝代：明

紫泥晓捧出金銮，思入瓯闽路渺漫。孤雁声迟秋汉迥，片帆影断夕阳残。红兮荔雨青山湿，梦绕先茔夜月寒。明到蘋蘩供祀毕，音书母惜寄平安。
送阳医官回南康县
作者：曹义
朝代：明
体裁：七言律诗

轩岐术业世相传，荐剡春膺上九天。指下明分三部脉，囊中不贮一文钱。拜官北阙初承命，返旆南安独棹舡。遥想乡园明到日，人人争羡锦衣旋。
送阳医官回南康县
作者：曹义
朝代：明

轩岐术业世相传，荐剡春膺上九天。指下明分三部脉，囊中不贮一文钱。拜官北阙初承命，返旆南安独棹船。遥想乡园明到日，人人争羡锦衣旋。
送阴阳官归江西
作者：曹义
朝代：明

术妙蜚声达九天，一官初拜称青年。晓趍凤阙辞青琐，归去螺川买尽船。远浦淡烟迷落雁，西风衰柳噪残蝉。岐亭酒尽频回首，杳□孤帆夕照边。
送陈主事谟归省分题得任城酒楼
作者：曹义
朝代：明

南归衣锦出神州，远过任城旧酒楼。粉堞澹烟迷望眼，青帘落日映行舟。云连画栋歌声迥，春锁虚窗鸟韵幽。千载谪仙名独在，莫因风月久淹留。
送陈克让
作者：曹义
朝代：明

几度都门送故人，每回时节倍伤神。驿亭杨柳秋狼藉，独有黄花带露新。
送陈同知克让同学友也
作者：曹义
朝代：明

恩命朝承下日边，西风重上潞河船。行旌晓拂林梢露，短棹晴冲渡口烟。远汉清秋寒雁度，孤亭斜日酒旗悬。应知别去关山远，后夜相思月满天。
送陈嗣初博士先生归乡
作者：曹义
朝代：明

玉署编摩雪满颠，九重优诏许归田。半挑行李吴江兴，十幅征帆潞水船。官路暝烟迷远树，西风落日噪残蝉。到家莫忘金台客，鸿雁来时寄锦笺。
送陈孟仁还姑苏翰林五经博士先生之子也
作者：曹义
朝代：明

蓟门暂脱老莱衣，望入吴山烟树微。天外不愁归路远，客边未忍与亲违。风清古道嘶征马，酒劝长亭对夕晖。聚散有期君自卜，几时还复到京畿。
送陈守道之蕲州
作者：曹义
朝代：明

荣棒除书出九重，天香两袖气如虹。双旌晓拂荷亭露，五马骄嘶柳岸风。总羡襟怀涵壁瑩，应知善政蔼春融。公馀不忘词林客，好写新诗寄便鸿。
送陈守道之蕲州
作者：曹义
朝代：明
体裁：七言律诗

荣棒除书出九重，天香两袖气如虹。双旌晓拂荷亭露，五马骄嘶柳岸风。总羡襟怀涵壁莹，应知善政蔼春融。公馀不忘词林客，好写新诗寄便鸿。
送陈州判李和之安陆州
作者：曹义
朝代：明

多君与我最相知，十载遨游在凤池。待漏几同趍玉？，承恩独喜出彤墀。关河日落孤帆迥，驿路秋清疋马迟。明到莫忘词苑客，公馀还拟寄新诗。
送陈州判李和之安陆州
作者：曹义
朝代：明
体裁：七言律诗

多君与我最相知，十载遨游在凤池。待漏几同趍玉�，承恩独喜出彤墀。关河日落孤帆迥，驿路秋清疋马迟。明到莫忘词苑客，公馀还拟寄新诗。
送陈节妇魏氏子珏回句曲
作者：曹义
朝代：明

慈母孀居两鬓皤，褒封今喜沐恩波。麟儿趍谢来京国，凤阙朝回出潞河。归兴晓随春涨迥，征帆晴带夕阳多。高堂明到承颜处，贺客应知远近过。
送陕西张参议之任四川人
作者：曹义
朝代：明

虎榜曾魁第一名，黄门列职又驰声。封章屡进超群辈，参议新升惬众情。驿路马蹄经汉畤，都门烟树接秦城。此行休道云霄迥，他日还期佐圣明。
送韦检讨父还庆远
作者：曹义
朝代：明

五十年高鬓未皤，朝天万里到銮坡。乌纱初著精神爽，紫诰新封宠渥多。令子玉堂驰美□，先生林壑养天和。于今祖饯都门道，芳草凄迷柰别何。
送韦进士
作者：曹义
朝代：明

雪案萤窗几度秋，一朝身到凤池头。看花烂醉琼林酒，带月俄开潞渚舟。路指龙江云水渺，山连桂岭瘴烟收。锦幖夺得荣归去，应是人誇是昼游。
送韦道显归省庆远三首
作者：曹义
朝代：明

别却亲庭二十年，白云望断海天边。九重此日承优诏，万里长沙放画船。春色暖酣红荔雨，莺声晓弄绿杨烟。悬知明到称觞处，多少人誇昼锦鲜。家山迢递信音稀，几叹亲庭定省违。紫诰晓从三殿出，锦衣春向百蛮归。江津画桨摇烟浪，驿路莺花近翠微。自古昼游人共羡，因君归兴欲南飞。振旆朝来出帝乡，归宁南去路茫茫。云连岭峤蛮烟合，雨过关河野树凉。别酒一尊临潞渚，征帆万里向宜阳。古人若问交游客，多半相知在玉堂。
送韦道显归省庆远三首·其一
作者：曹义
朝代：明
体裁：七言律诗

别却亲庭二十年，白云望断海天边。九重此日承优诏，万里长沙放画舡。春色暖酣红荔雨，莺声晓弄绿杨烟。悬知明到称觞处，多少人誇昼锦鲜。
送韦道显归省庆远三首·其一
作者：曹义
朝代：明

别却亲庭二十年，白云望断海天边。九重此日承优诏，万里长沙放画船。春色暖酣红荔雨，莺声晓弄绿杨烟。悬知明到称觞处，多少人誇昼锦鲜。
送韦道显归省庆远三首·其三
作者：曹义
朝代：明

振旆朝来出帝乡，归宁南去路茫茫。云连岭峤蛮烟合，雨过关河野树凉。别酒一尊临潞渚，征帆万里向宜阳。古人若问交游客，多半相知在玉堂。
送韦道显归省庆远三首·其二
作者：曹义
朝代：明

家山迢递信音稀，几叹亲庭定省违。紫诰晓从三殿出，锦衣春向百蛮归。江津画桨摇烟浪，驿路莺花近翠微。自古昼游人共羡，因君归兴欲南飞。
送顾佥宪归老仪贞
作者：曹义
朝代：明

□辙遨游三十秋，青骢到处说风流。投簪此日辞天阙，拂袖迎秋买客舟。旧业还寻篱下菊，新盟重结水边鸥。陶情诗□谁为伴，听雪松窗共唱酬。
送黄璿太守之任河南
作者：曹义
朝代：明
体裁：七言律诗

十载同听禁苑钟，分符此日向开封。云连蒗荡路千里，山接夷门树几重。故国文翁今已远，颍川黄霸又相逢。鹓班多少同年客，争似偏承宠渥浓。
送黄璿太守之任河南
作者：曹义
朝代：明

十载同听禁苑钟，分符此日向开封。云连蒗荡路千里，山接夷门树几重。故国文翁今已远，颖川黄霸又相逢。鹓班多少同年客，争似偏承宠渥浓。
送黎知州恬之南京
作者：曹义
朝代：明

天香拂袖下云霄，思入金陵客路遥。晓日都门倾别酒，西风潞渚发轻桡。雁声寒度淮河月，帆影晴悬杨子潮。明到想知清乐处，吟看钟阜翠□尧。
送黎知州恬之南京
作者：曹义
朝代：明

载酒临官道，黄花笑客衣。几多离别思，都逐雁南飞。
送龙兄之蓟北
作者：曹义
朝代：明

饯别森多士，斯文总一家。暂时辞故旧，不日到京华。夜雨都门酒，春风驿路花。莫为儿女态，临别重咨嗟。
重九前二日思孟老亲送酒口号以荅其意
作者：曹义
朝代：明

节近重阳菊未开，故人先遣白衣来。病馀正喜无灰酒，且对东篱进几杯。
闻讣音后不入睡省口号
作者：曹义
朝代：明

纱窗日上梦初醒，惊喜官闲志虑宁。记淂金门听漏日，几回和月候龙庭。
雨中有怀
作者：曹义
朝代：明

梅雨连朝独掩门，萧然街巷似山村。香销白昼帘垂地，忆著知音欲断魂。
雪梅为蔡宗濂作二首
作者：曹义
朝代：明

春动官桥雪未消，蹇驴随处探孤标。秪应误踏罗浮路，惊见仙娥整压翘。雪压冰枝冷不禁，寒香素影傍琼林。追思东阁清吟夜，月到纱窗玉漏深。
雪梅为蔡宗濂作二首·其一
作者：曹义
朝代：明

春动官桥雪未消，蹇驴随处探孤标。秪应误踏罗浮路，惊见仙娥整压翘。
雪梅为蔡宗濂作二首·其二
作者：曹义
朝代：明

雪压冰枝冷不禁，寒香素影傍琼林。追思东阁清吟夜，月到纱窗玉漏深。
霅川归趣送黄布政叔正归田二首
作者：曹义
朝代：明

霅川归处趣何清，竹下琴樽柳外亭。风煖波光涵户白，山晴云影压帘青。眠沙鸥鸟吟边见，投浦渔歌静里听。更想客来清话日，不谈名利只谈经。三十年来涉宦途，解缨一旦赋归欤。甘棠藩府存遗爱，别业苕溪有旧居。枕石眠时同野鹤，杖藜行处伴樵渔。梦回莫忘青云友，好托鳞鸿远寄书。
霅川归趣送黄布政叔正归田二首·其一
作者：曹义
朝代：明

霅川归处趣何清，竹下琴樽柳外亭。风煖波光涵户白，山晴云影压帘青。眠沙鸥鸟吟边见，投浦渔歌静里听。更想客来清话日，不谈名利只谈经。
霅川归趣送黄布政叔正归田二首·其二
作者：曹义
朝代：明

三十年来涉宦途，解缨一旦赋归欤。甘棠藩府存遗爱，别业苕溪有旧居。枕石眠时同野鹤，杖藜行处伴樵渔。梦回莫忘青云友，好托鳞鸿远寄书。
静海夜泊偶成
作者：曹义
朝代：明

昔年曾此驻扁舟，今日重过忆旧游。明月异乡人独自，邮亭依旧对寒流。
题三益图
作者：曹义
朝代：明

大夫自是栋梁材，惯历冰霜老不摧。若问平生谁是伴，湘娥姑射共徘徊。
题东坡游赤壁图并后一绝为钱仲礼赋
作者：曹义
朝代：明

老瞒曾此倒旌旗，遗恨茫茫带碧漪。独有先生心似水，来游朗咏月明诗。
题严昂秀才雪山图
作者：曹义
朝代：明

子陵孙子多文雅，十年乐育菁莪化。风神志趣夐出群，不惜黄金买名画。昨来示我一幅雪山啚，彷佛匡庐五老横天隅。层崖叠嶂冻合玉璀璨，疏林别墅寒锁云模糊。天绅一道挂岩瀑，惊讶奔流落空谷。汀洲回曲带孤村，石磴萦纡接平陆。几家楼阁山上头，烂如银阙辉神州。逼人冷气清可掬，凝华积素光欲□。赤城丹峤望中杳，但见琼峰瞰瑶岛。苍松不袅紫萝烟，琪树常涵镜湖晓。茫茫旷野鸟不飞，樵苏断迹行人稀。渡头只有钓鱼叟，扁舟蓑笠临寒矶。君家此画世罕淂，迹蕳意淡人莫识。顾匪摩诘调玄浆，又岂郭熙翻墨汁。自是仙家施妙术，借得天花飞六出。六丁六甲任招呼，乾坤收拾归冰壶。嗟我生平性偏鄙，见画心中辄生喜。残缣断楮爱清奇，锦轴牙签厌华靡。年来鬓未摧，爱尽心巳灰。玩物慎古训，志丧良可哀。摩挲此啚感怀抱，欲有一言为君道。古人爱画多成癖，爱画何如爱书好。君不见孙康当年喜读书，虚窗映雪多勤劬。又不见郑綮昔日好吟诗，灞桥雪里驴独骑。二公去矣年华以，籍籍香名脍人口。我今志节迥不如，企仰休风频恧厚。濡毫强赋雪山诗，文藻不工愧粗丑。何当一日君与相邂逅，对此谈诗论画尽欢倒尊酒。
题云谷卷
作者：曹义
朝代：明

云谷深沉几许宽，先生于此日盘桓。石床影落琴书润，岩壑阴生枕簟寒。醉卧松窗春昼永，行吟花径夕阳残。也知恤匮多隐德，先世曾闻拜好官。
题八骏啚
作者：曹义
朝代：明

弄影轻翻碧玉蹄，香尘辇道骋骄嘶。想应仙仗看呈罢，卸却金鞍出御堤。
题八骏图
作者：曹义
朝代：明
体裁：古风

人重韩干名，孰识韩干马。玉堂退直披此图，笔精墨妙知谁写。忆昔王母宴瑶池，蟠桃嘉会人少知。独有穆王好仙术，日驰八骏相追随。朅来此事世已久，八骏之名传不朽。韩生貌此落齐纨，种种风流真妙手。玉蹄竹耳势如龙，秋波菱镜悬双瞳。桃花赪色映晴旭，银鬃雪尾梳霜风。骄嘶群行绿杨陌，饮秣回头自相适。园人独骑最后来，缓著青缰不加策。竟从何处暮归迟，华山春暖烟草肥。大千四海息烽堠，牧罢应知入天厩。
题八骏图
作者：曹义
朝代：明

人重韩干名，孰识韩干马。玉堂退直披此图，茟精墨妙知谁写。忆昔王母宴瑶池，蟠桃嘉会人少知。独有穆王好仙术，日驰八骏相追随。朅来此事世已久，八骏之名传不朽。韩生貌此落齐纨，种种风流真妙手。玉蹄竹耳势如龙，秋波菱镜悬双瞳。桃花赪色映晴旭，银鬃雪尾梳霜风。骄嘶群行绿杨陌，饮秣回头自相适。园人独骑最后来，缓著青缰不加策。竟从何处暮归迟，华山春暖烟草肥。大千四海息烽堠，牧罢应知入天厩。
题北堂卷
作者：曹义
朝代：明

幽轩重构北溪湾，云锁衡门白昼閒。点易晓研花上露，推窗时看雨中山。捲帘树色侵书幌，绕屋泉声响佩环。燕处超然多雅趣，客来尊酒共怡颜。
题吏部沈主事小画
作者：曹义
朝代：明

不到家山山十年，云林书屋想依然。他时淂遂归田计，重向耶溪理钓船。
题四皓啚
作者：曹义
朝代：明

隐隐商山春到稀，紫芝歌罢淡忘机。翻然只为留侯计，一著炎刘决是非。
题墨竹二首
作者：曹义
朝代：明

数枝潇洒碧琅玕，清影谁移画里看。记淂短蓬听雨夜，鹧鸪啼破碧云寒。画里惊看玉一枝，题诗犹想掖垣时。日斜退直联冠佩，曾步青阴出凤池。
题墨竹二首·其一
作者：曹义
朝代：明

数枝潇洒碧琅玕，清影谁移画里看。记淂短蓬听雨夜，鹧鸪啼破碧云寒。
题墨竹二首·其二
作者：曹义
朝代：明

画里惊看玉一枝，题诗犹想掖垣时。日斜退直联冠佩，曾步青阴出凤池。
题子陵垂钓
作者：曹义
朝代：明

太史当年奏客星，恩深无计可逃名。从先不著羊裘去，钓得桐江□水清。
题寒山拾得为道士潘为善作
作者：曹义
朝代：明

赤脚蓬头百结衣，嗤嗤应笑世人非。国清老衲相知后，更有何人解尔机。手拖竹帚笑呵呵，心地冰清扫甚么。尘世机关都识透，又将何事问姮娥。
题寒山拾得为道士潘为善作·其一
作者：曹义
朝代：明

赤脚蓬头百结衣，嗤嗤应笑世人非。国清老衲相知后，更有何人解尔机。
题寒山拾得为道士潘为善作·其二
作者：曹义
朝代：明

手拖竹帚笑呵呵，心地冰清扫甚么。尘世机关都识透，又将何事问姮娥。
题小扇图示子昭
作者：曹义
朝代：明

山色浮晴翠，松阴护石矶。幽人听瀑坐，应自澹忘机。玉版真如雪，裁成燕尾长。吟馀摇动处，两掖自生凉。
题小扇图示子昭·其一
作者：曹义
朝代：明

山色浮晴翠，松阴护石矶。幽人听瀑坐，应自澹忘机。
题小扇图示子昭·其二
作者：曹义
朝代：明

玉版真如雪，裁成燕尾长。吟馀摇动处，两掖自生凉。
题小景为中书邢克敬赋
作者：曹义
朝代：明

山远云连树，溪回浪涌沙。叉阳村墅水，唤渡过谁家。
题小景为邢编脩克敬赋
作者：曹义
朝代：明

烟树苍茫带远林，青山茅屋白云深。衡门昼掩无尘到，扶策应知觅赏音。
题小画为苏子英作
作者：曹义
朝代：明

山中夜来雨，岚气晓犹湿。远岫耸青螺，长溪漾晴碧。鸟韵弄晴晖，松阴护苔石。中有忘俗人，鸣琴闲自适。林莽久萧条，疏篁抱幽独。念彼岁寒盟，孤标更清淑。瘦影弄月明，长梢拂烟绿。好鸟何处来，飞飞竞栖宿。
题小画为苏子英作·其一
作者：曹义
朝代：明

山中夜来雨，岚气晓犹湿。远岫耸青螺，长溪漾晴碧。鸟韵弄晴晖，松阴护苔石。中有忘俗人，鸣琴闲自适。
题小画为苏子英作·其二
作者：曹义
朝代：明

林莽久萧条，疏篁抱幽独。念彼岁寒盟，孤标更清淑。瘦影弄月明，长梢拂烟绿。好鸟何处来，飞飞竞栖宿。
题小画为蒋宗性作
作者：曹义
朝代：明

何处幽偏境，能清物外心。山回苔径狭，溪绕荜门深。云树霏晴翠，烟萝霭夕阴。题诗幽兴发，几度欲携琴。
题小画牛
作者：曹义
朝代：明

草暖郊原老牸肥，牧童青笠绿蓑衣。想应耕罢东皋晚，急度河梁冒雨归。
题小竹为邢克敬作
作者：曹义
朝代：明

何人醉写碧琅玕，翰墨淋漓湿未乾。记淂孤舟湘浦夜，一枝清影月中看。
题小鸟
作者：曹义
朝代：明

林壑秋已深，萧萧见丛竹。木叶尽凋零，枝头柰红熟。上有小幽禽，孑然独栖宿。哀鸣怯晓寒，刷羽迎朝旭。渴饮玉池泉，饥餐玄圃粟。纹彩殊鸳鸯，飞腾愧鸿鹄。自知翅羽微，猥寒在山麓。群鸟不追随，一枝聊自足。待得春风和，云霄任翻覆。
题山水
作者：曹义
朝代：明

谁家卜筑清溪曲，溪上青山压茅屋。柴门半掩白云闲，春水一湾新涨绿。小桥窄窄通孤村，几家烟火自黄昏。林深红落杏花雨，路滑绿长莓苔纹。望中楼阁嵌云岛，白鹤归来山自晓。青松落阴护石床，紫萝摇烟覆瑶草。寻真野客丹渥容，奚奴相逐携焦桐。手扶鸠杖黄犊健，身披鹤氅仙家风。我观此图增叹息，廿载离家归未淂。风光彷佛似□乡，欲解尘缨机未息。恨无长策报皇家，朝回抚卷恒咨嗟。乘闲聊为赋新吟，归待两鬓如霜华。
题幽兰
作者：曹义
朝代：明
体裁：诗

露叶含曦迥绝尘，花开岩壑殿芳春。书窗读罢清吟处，爱尔幽香自可人。
题扇两人偶坐似清谈者
作者：曹义
朝代：明

不辨宾与主，谁知是与非。夕阳相对坐，应是话投机。
题摺扇小舟似送行者
作者：曹义
朝代：明

一叶扁舟柳市头，几回欲上意绸缪。临风唱彻阳关曲，无恨离情逐水流。
题时立铭所藏郭天锡墨竹二首
作者：曹义
朝代：明

嶰谷风初静，湘江雨未收。鹧鸪啼绝处，声断暮云愁。忆昔潇湘夜，蓬窗醉梦惊。月明天似洗，无处著秋声。
题时立铭所藏郭天锡墨竹二首·其一
作者：曹义
朝代：明

嶰谷风初静，湘江雨未收。鹧鸪啼绝处，声断暮云愁。
题时立铭所藏郭天锡墨竹二首·其二
作者：曹义
朝代：明

忆昔潇湘夜，蓬窗醉梦惊。月明天似洗，无处著秋声。
题松上双喜鹊为易百户赋
作者：曹义
朝代：明

乔木凌霄雨露深，阴连油幕昼沉沉。应多勋绩褒封近，灵鹊先来报好音。
题林塘书屋啚送王淂斋
作者：曹义
朝代：明

君家住近三茅西，书屋下筑临黄陂。黄陂岸上多佳木，疏阴密密涵清漪。地偏自喜景殊绝，来往浑无车马客。先生乐此非逃名，穷年兀兀探遗经。红尘天点飞不到，白鸥数个恒为盟。兴来浪迹事登眺，不跨蹇驴不乘轿。独携白鹤杖藜筇，行傍孤松发长啸。长啸一声山谷空，琪花瑶草生香风。仙家琳馆白云外，棋枰茶灶丹霞中。有时携筐采芝术，炼药烧丹疗人疾。已闻医国称妙手，更说针龙试神术。昔来蓟北成壮游，于今华发不胜秋。九重优诏许归老，一叶扁舟返故丘。披图题诗送君去，思入华阳隔仙路。红亭绿酒对斜阳，从此相思缈云树。
题梅竹幽禽二首
作者：曹义
朝代：明

脩竹经霜翠，梅花带雪香。幽禽如有意，相唤对斜阳。何处飞来鸟，依栖梅竹深。不贪桃杏色，共守岁寒心。
题梅竹幽禽二首·其一
作者：曹义
朝代：明

脩竹经霜翠，梅花带雪香。幽禽如有意，相唤对斜阳。
题梅竹幽禽二首·其二
作者：曹义
朝代：明

何处飞来鸟，依栖梅竹深。不贪桃杏色，共守岁寒心。
题梅花
作者：曹义
朝代：明

独逞幽姿冰雪中，不同桃李竞春风。莫言此日未成实，停看调和鼎鼐功。
题牛背牧童
作者：曹义
朝代：明

东皋初释耒，牧竖暮归迟。短笛浑无调，临风信口吹。
题牛背牧童
作者：曹义
朝代：明

春暖平原烟草肥，柳阴牧罢夕阳微。儿童惯识林塘路，纵著鞭绳月下归。
题竹为周廷晖赋
作者：曹义
朝代：明

扁舟昔泊湘江曲，曾倚蓬窗看脩竹。烟稍露叶拂晴空，劲节虬枝挺寒玉。露天似觉鹧鸪啼，雨夕犹闻湘女哭。浓阴积翠暖欲飞，苍雪飘香晴可掬。宦游蓟北几经年，独怜梦断苍梧烟。今朝画里偶相见，亭亭老干还依然。阿谁貌此多清淑，错落金朷炫吃目。吁嗟暝色突帘栊，彷佛秋声落书匤。濂溪孙子肌骨清，为爱此君坚且贞。轩窗高挂日相对，岁寒拟共结芳盟。昨来索我题诗句，诗兴茫茫渺何处。三湘七泽路漫漫，明月清风足佳趣。
题竹为太仆丞严宗信赋
作者：曹义
朝代：明

我家江南多种竹，万玉森森绕书屋。清阴匝地翠欲流，苍雪满林香可掬。生平癖性爱幽□，独喜此君清目淑。虬枝劲节任霜侵，明月清风恒自足。凤池客子冰玉清，貌出此图如有神。雨夜恍疑湘女泣，梦回彷佛秋声主。嵯峨怪石傍林壑，绿㠌苔痕似雕凿。闲花野草总清新，几度西风不凋落。严均索我题新句，濡笔沉吟动情素。乡园一别几经年，画里相看宛如故。
题美人图说者二乔观书意彷佛之
作者：曹义
朝代：明

华堂春煖清昼长，紫檀烟袅狻猊香。水晶帘捲西山翠，牡丹花映娇娥妆。鸣鸠乳燕闹春晓，回廊复道芬兰草。柳阴影转昼沉沉，花漏声迟人悄悄。玉人细阅女诫书，支颐默识心安舒。心安舒，味道腴，善恶之戒秋月如。牙床玉几坐终日，画屏锦帐垂流苏。回头阿姝珠宫侧，莲步轻移以无力。云鬟斜坠若徘徊，纨扇低摇带羞涩。风流画工描此图，贞姿淑态良不殊。柳眉烟锁杏花脸，蝉衫香拂青霞裾。想是当年乔二女，生来富贵由天与。阿翁适遇乱离中，一见英豪即相许。
题蓝关图
作者：曹义
朝代：明

华屋酣歌舞，沧江罢钓竿。满天风雪夜，谁念逐臣寒。
题评事尹廷资小画
作者：曹义
朝代：明

石桥苔径接孤村，树里人家昼掩门。好似浣花溪水上，杜陵人去草堂存。
题赏春图为张琳作时盛暑过其家出画索诗赋此以归之
作者：曹义
朝代：明

歌楼娃馆瞰林麓，绣臼缃帘捲朝旭。东风吹暖杏花红，疏雨酿晴芳草绿。赏春公子云锦裳，联镳路溢兰麝香。珊瑚鞭敲白玉镫，紫骝马控青丝缰。醉归晚度曲江边，傍人笑指蓬莱仙。貂求不惜千金贵，来朝拟泛西湖船。
题赏春图为邢中书
作者：曹义
朝代：明

画桥杨柳绿生烟，绮阁琼楼沸管弦。何处赏春游冶客，紫骝驮醉落花前。
题道士小画二首
作者：曹义
朝代：明

潇湘昨夜雨初晴，鸲鹆飞来似有情。莫道孤栖不能语，当年曾学瓮中声。琪树含云湿未收，晓来灵鹊立枝头。彊彊不遂群飞去，淂喜应先报羽流。
题道士小画二首·其一
作者：曹义
朝代：明

潇湘昨夜雨初晴，鸲鹆飞来似有情。莫道孤栖不能语，当年曾学瓮中声。
题道士小画二首·其二
作者：曹义
朝代：明

琪树含云湿未收，晓来灵鹊立枝头。彊彊不遂群飞去，淂喜应先报羽流。
题道院梅花二首
作者：曹义
朝代：明

玉雪姿容铁石心，一枝斜傍竹窗深。道人放鹤归来晚，几度相看月下吟。不见逋仙几十年，六桥风月兴茫然。寻春记淂孤山下，曾棹东风载酒船。
题道院梅花二首·其一
作者：曹义
朝代：明

玉雪姿容铁石心，一枝斜傍竹窗深。道人放鹤归来晚，几度相看月下吟。
题道院梅花二首·其二
作者：曹义
朝代：明

不见逋仙几十年，六桥风月兴茫然。寻春记淂孤山下，曾棹东风载酒船。
题鄞江送别卷
作者：曹义
朝代：明

鄞江雨过鄞水碧，疋马骄嘶送行客。客程迢递竟何之，万里观光上京国。东风荡煖花草香，征帆晴逐云飞扬。沙头酒尽人缱绻，夕阳度鸟山苍苍。曾生久负干将器，灯窗栽展平生志。今朝云路适亨通，海阔天高健鹏翅。伫看较艺冠群英，玉阶指日承恩荣。丈夫读书志远大，还期竹帛垂芳名。
题陈中书谟淑慎堂
作者：曹义
朝代：明

有佳人兮淑且良，早归名阀期寿康。宁知二十夫婿亡，百年之计失所望。呼号擗踊重竹仿，忍将铁石为肝肠。葵心矢不背朝阳，孤灯独守甘居孀。一生澹泊安其常，织纴纺绩恒不忘。采采蘋蘩奉烝尝，慇勤甘旨供姑嫜。俭身不侈罗锦裳，对镜肯那浓施妆。凛然节操同冰霜，懿德可拟芝兰香。年来两鬓已苍苍，恪全妇道名孔彰。华扁高题淑慎堂，哦诗令我增慨慷。古来贞节称共姜，千载之下继其芳。会看褒典申朝章，斯堂百世流辉光。
题雪霁图为许良医赋
作者：曹义
朝代：明

朔风捲地云墨黑，老树号寒怒蛟泣。昨宵滕六逞神功，大块茫茫雪花白。晓来钩帘睇扶桑，瞳瞳旭日流晴光。琼楼玉宇半□铄，阴崖穷谷微苍茫。馀寒渐解冰渐释，积素暗添溪水急。骑驴不见灞桥人，杖策时逢探梅客。客来吟倚水心亭，飘飘诗兴凌沧溟。飞鸥数点落沙渚，扁舟几个悬渔罾。何人笔底淂幽趣，貌出溪山带村墅。半林残雪映虚窗，彷佛当年读书处。
题香竹卷为谢亚卿作
作者：曹义
朝代：明

宝树君家旧有名，一盆香竹又天生。芬芳不让芝兰臭，馥郁浑同梅菊清。凤尾影摇空翠湿，虬枝晴拂瑞烟轻。谩将截作伶伦管，吹向虞庭叶凤鸣。
马
作者：曹义
朝代：明

华山春暖草初肥，纵放归来日暮时。莫道气摧风骨老，曾随仙驭到瑶池。
黄金台祖饯送吏部孔员外回杭
作者：曹义
朝代：明

送人南归载醁醅，黄金台畔暂徘徊。停杯试问当年事，此地曾招俊异材。柳外骅骝怜独去，花前弦管谩相催。老年共喜膺褒宠，？醉东风缓辔回。
黄金台祖饯送吏部孔员外回杭
作者：曹义
朝代：明
体裁：七言律诗

送人南归载醁醅，黄金台畔暂徘徊。停杯试问当年事，此地曾招俊异材。柳外骅骝怜独去，花前弦管谩相催。老年共喜膺褒宠，�醉东风缓辔回。
黄金台祖饯送吏部孔员外回杭
作者：曹义
朝代：明

送人南归载醁醅，黄金台畔暂徘徊。停杯试问当年事，此地曾招俊异材。柳外骅骝怜独去，花前弦管谩相催。老年共喜膺褒宠，𢬵醉东风缓辔回。
黄门给事中李公继白予邻邑友也兹拜命知永州府事将行愧无以赠聊述五十六字送之非敢言诗庸以识别云
作者：曹义
朝代：明
体裁：七言律诗

黄门簪笔几多年，太守新除宠命偏。象简晓辞青琐闼，朱衣香惹御炉烟。一尊斜日都亭酒，千里东风汉水舡。明到好施和易政，循良有传颂蒲鞭。
黄门给事中李公继白予邻邑友也兹拜命知永州府事将行愧无以赠聊述五十六字送之非敢言诗庸以识别云
作者：曹义
朝代：明

黄门簪笔几多年，太守新除宠命偏。象简晓辞青琐闼，朱衣香惹御炉烟。一尊斜日都亭酒，千里东风汉水船。明到好施和易政，循良有传颂蒲鞭。
上李大兰先生四首
作者：曹于汴
朝代：明

夫子起南国，开蒙廑辙环。翩翩西山陲，鸣佩双玉珊。一为仁道言，插架徒矜繁。攫灵自银汉，大河无飞澜。相看谁可拟，朱凤矫翾翾。蜗蛮逐白日，世味尘怀锁。世氛非故吾，吾生自有我。么䯢小厥躬，吾道得无堕。勋华躅匪遥，媲芳讵云叵。问予何尔知，抠衣趋皋坐。畴昔珍燕石，秋萤诩相映。法堂启秘藤，灵珠惊照乘。人道匪远人，千蹊总幻径。贤人人之贤，圣人人之圣。三叹嘉斯言，泠然破初瞢。郁郁坛中杏，依依河畔柳。柳丝千万条，不绾杏坛绶。悠悠感中怀，心蓬将无茂。何以写我思，训言当共守。吾道诚在迩，象罔秪丰蔀。
上李大兰先生四首·其一
作者：曹于汴
朝代：明

夫子起南国，开蒙廑辙环。翩翩西山陲，鸣佩双玉珊。一为仁道言，插架徒矜繁。攫灵自银汉，大河无飞澜。相看谁可拟，朱凤矫翾翾。
上李大兰先生四首·其三
作者：曹于汴
朝代：明

畴昔珍燕石，秋萤诩相映。法堂启秘藤，灵珠惊照乘。人道匪远人，千蹊总幻径。贤人人之贤，圣人人之圣。三叹嘉斯言，泠然破初瞢。
上李大兰先生四首·其二
作者：曹于汴
朝代：明

蜗蛮逐白日，世味尘怀锁。世氛非故吾，吾生自有我。么䯢小厥躬，吾道得无堕。勋华躅匪遥，媲芳讵云叵。问予何尔知，抠衣趋皋坐。
上李大兰先生四首·其四
作者：曹于汴
朝代：明

郁郁坛中杏，依依河畔柳。柳丝千万条，不绾杏坛绶。悠悠感中怀，心蓬将无茂。何以写我思，训言当共守。吾道诚在迩，象罔秪丰蔀。
与北溪表弟
作者：曹于汴
朝代：明

十载还乡曲，青山竹树饶。旦评新得客，花老旧分条。未许嗔浓丽，刚成惯寂寥。圭璋张仲弟，酬对肯连宵。
与胡上舍
作者：曹于汴
朝代：明

佩兰亦良馥，何必青云枝。大鹏几千里，网罟安所施。圆方中天地，赤手援四维。尊爵一仁备，良贵千载垂。乘田职不卑，匹夫百世师。请看徵贤诏，西下锦江陲。
世界吟
作者：曹于汴
朝代：明

世界多缺陷，斯言未为确。家家日月明，处处川原扩。崇高贵者荣，清閒贱之乐。多财多受享，少货少计较。周易凭羑里，苏节赖沙漠。长寿贺历年，化去如解缚。坦途誇砥平，峭石赏岩壑。谮毁声焉住，谁短长凫鹤。见在总充盈，一榻亦廓落。岂不闻芥子，不异须弥博。
久旱祷雨有应
作者：曹于汴
朝代：明

利珰凿地脉，名山不能云。关市纷豺虎，戾气彻苍旻。去年六月书不雨，迨今河汉飞红尘。昔闻土养人，今见人食土。饥来去何之，凄凉空败堵。父子忍仳离，白骨暴如莽。饿夫十八万，枵然聚畿辅。路逢榷利人，不言而敢怒。我皇恻恻躬祷桑，以实不以文煌煌。釐弊无异除新法，剔奸何啻烹弘羊。颂声成轰雷，喜气成灵澍。虽然草始青，鼓腹若大餔。家家机杼鸣，处处禾黍布。公家固不贫，万里尽外库。君不见从来大乱兴，每自荒年起。民饥则流流则聚，一夫揭竿大事圮。迩来景象亦如此，不有甘霖胡恃矣。
乙巳七月再游西园二首
作者：曹于汴
朝代：明

四野青犹昨，重来病若加。报君空谏草，为母惜年华。皓月邀临榻，红尘懒过家。休休还自适，到处足烟霞。遭逢亦已足，胡不笑颜酡。杰士时连袂，逸情入放歌。三生由命铸，四壁奈吾何。强起加餐饭，萱堂双鬓皤。
乙巳七月再游西园二首·其一
作者：曹于汴
朝代：明

四野青犹昨，重来病若加。报君空谏草，为母惜年华。皓月邀临榻，红尘懒过家。休休还自适，到处足烟霞。
乙巳七月再游西园二首其二
作者：曹于汴
朝代：明
体裁：五言律诗

遭逢亦已足，胡不笑颜酡。杰士时连袂，逸情入放歌。三生由命铸，四壁奈吾何。强起加餐饭，萱堂双鬓皤。
买竹
作者：曹于汴
朝代：明

搜囊忽莞尔，犹存买竹钱。是日雪似掌，交映疏窗前。一睹叹强项，崛峭笼寒烟。再睹殊潇洒，劲气郁轩轩。戛击流清响，动中自静专。冽泉度幽壑，乔峰倚远天。坐对肩为耸，晨夕相留连。骨亦为之挺，肠亦为之湔。赵蔺汉长孺，前身何疑焉。感此延新益，漫赋高轩篇。
从征行
作者：曹于汴
朝代：明

十载从征战，白刃如饴面衔镞，天寒日暮沙场宿。饮血枕髑髅，云黑阴鬼哭。百殆适不危，千虑繁心目。跫然喜客至，踉蹡相徵逐。首问功高官爵荣，次问黄金富千斛。吁嗟乎利锢人乃若此，今人重利重于死。
会友有谈归赋寄
作者：曹于汴
朝代：明

弧矢怀四方，安能事一室。万厦庇士寒，冻死亦不恤。有弟贫且耕，予咎弟何失。有妻病且愦，月老系之匹。我忧年踰强，大道犹闇窒。我忧民木苏，烽烟方急疾。吁嗟忧何为，采菊酬秋日。不见鬓边丝，那能再如漆。
会堂和杨晋庵先生勉学诗七首
作者：曹于汴
朝代：明

此道何时不大明，青霄无奈片云生。几回欲扫扫不得，不扫凭谁代若行。为是为非我自明，每从暗里泪痕生。会堂度度得良药，欲策驽绵勉强行。同此天真同此明，宛如一镜罗群生。烦君提我迷途里，沂水河边好共行。还得原来恁地明，无边真趣自生生。何须著力相防检，水自流兮云自行。眉宇薰人乍欲明，须防鄙吝别来生。利名根蒂缚人急，口说难凭且去行。颐解蓬开未是明，譬如击石火光生。可怜击罢依然石，到此令人猛欲行。果然明尽却无明，到得真明万照生。千古良知孩提子，孩提刚是任天行。
会堂和杨晋庵先生勉学诗七首·其一
作者：曹于汴
朝代：明

此道何时不大明，青霄无奈片云生。几回欲扫扫不得，不扫凭谁代若行。
会堂和杨晋庵先生勉学诗七首·其七
作者：曹于汴
朝代：明

果然明尽却无明，到得真明万照生。千古良知孩提子，孩提刚是任天行。
会堂和杨晋庵先生勉学诗七首·其三
作者：曹于汴
朝代：明

同此天真同此明，宛如一镜罗群生。烦君提我迷途里，沂水河边好共行。
会堂和杨晋庵先生勉学诗七首·其二
作者：曹于汴
朝代：明

为是为非我自明，每从暗里泪痕生。会堂度度得良药，欲策驽绵勉强行。
会堂和杨晋庵先生勉学诗七首·其五
作者：曹于汴
朝代：明

眉宇薰人乍欲明，须防鄙吝别来生。利名根蒂缚人急，口说难凭且去行。
会堂和杨晋庵先生勉学诗七首·其六
作者：曹于汴
朝代：明

颐解蓬开未是明，譬如击石火光生。可怜击罢依然石，到此令人猛欲行。
会堂和杨晋庵先生勉学诗七首·其四
作者：曹于汴
朝代：明

还得原来恁地明，无边真趣自生生。何须著力相防检，水自流兮云自行。
会胡慕东掌科于泓芝驿
作者：曹于汴
朝代：明

匹马绵山道，相逢似梦柯。光仪昔若此，世事今如何。不尽班荆意，聊占补衮歌。邮亭倘予忆，今夜宿烟坡。
关侯
作者：曹于汴
朝代：明

心如天上日，此义罕人知。共诵将军语，更鲜窥其陲。能心将军心，八极荡藩篱。侯心炯万世，心心映不移。赫赫中天日，光被永如兹。
刘冲倩定嗣长子锡蕃
作者：曹于汴
朝代：明

主器遵而祖，荆花好振先。彝伦天叙就，而祖即而天。
刘冲倩诞初子锡朋
作者：曹于汴
朝代：明

刘子今方赤，相看不尔如。他年年似我，忆取尔之初。
刘冲倩诞次子锡履
作者：曹于汴
朝代：明

多孙若祖忻，双郎忻若父。有弟忻若兄，异日三无负。
刘定余先生园亭植杏以肖杏坛招饮花前贶诗扇赋谢四首
作者：曹于汴
朝代：明

何处园无杏，何园杏不花。一时成圣迹，千古艳奇葩。烂漫尼山宅，芬芳制府家。行行来西郭，如涉泗洙涯。八九东蒙士，传灯祗一仁。有怀窥孔室，著意认王春。生趣年年盛，天心的的真。此时无一酌，那不负东君。谁把春容铸，红妆向晓开。尔怜宁待语，吾与勿须猜。解佐牺樽兴，知经羯鼓催。朱栏廑爱护，不遣雨风摧。宴罢七人起，篮舆遍插枝。顿令鹾海坞，恍步上林时。一色色无间，众香香更奇。愿凭风九万，布散满天涯。
刘定余先生园亭植杏以肖杏坛招饮花前贶诗扇赋谢四首·其一
作者：曹于汴
朝代：明

何处园无杏，何园杏不花。一时成圣迹，千古艳奇葩。烂漫尼山宅，芬芳制府家。行行来西郭，如涉泗洙涯。
刘定余先生园亭植杏以肖杏坛招饮花前贶诗扇赋谢四首其三
作者：曹于汴
朝代：明
体裁：五言律诗

谁把春容铸，红妆向晓开。尔怜宁待语，吾与勿须猜。解佐牺樽兴，知经羯鼓催。朱栏廑爱护，不遣雨风摧。
刘定余先生园亭植杏以肖杏坛招饮花前贶诗扇赋谢四首其二
作者：曹于汴
朝代：明
体裁：五言律诗

八九东蒙士，传灯祗一仁。有怀窥孔室，著意认王春。生趣年年盛，天心的的真。此时无一酌，那不负东君。
刘定余先生园亭植杏以肖杏坛招饮花前贶诗扇赋谢四首其四
作者：曹于汴
朝代：明
体裁：五言律诗

宴罢七人起，篮舆遍插枝。顿令鹾海坞，恍步上林时。一色色无间，众香香更奇。愿凭风九万，布散满天涯。
初任司理到任日吏用印报云升授吏科给事中虚套取喜何必乃尔走笔题其上
作者：曹于汴
朝代：明

休饰虚章报吏科，纵成真取便如何。眼前羞作瞒心事，莫把津华觊望多。
南游八首
作者：曹于汴
朝代：明

庐山面目何为真，我来问取山头人。山人住惯等平地，脉脉无言锄白云。为观瀑布登高阁，悬流百仞空中落。山僧不见雪花飞，指点岩头说旱涸。文殊台上惟月明，水中有石声铿鍧。这番公案凭谁剖，还是石声是水声。白鹿无踪古洞幽，仍登绝岭豁双眸。紫阳笑指条山曲，一样淙淙涌碧流。千丈神妖繫铁柱，年来逃向灵台住。凭遣千兵擒不来，不持寸刃驱将去。一溪绿水一林松，五柳先生宅此中。天遣生成晋处士，非将饥饿博高踪。佛子金身三丈五，袒肩垂手观下去。莫怪当年著眼高，等閒岂识群生苦。访仙台上石崔嵬，人道餐霞去不回。果向深山更深处，温良何故进丹来。
南游八首·其一
作者：曹于汴
朝代：明

庐山面目何为真，我来问取山头人。山人住惯等平地，脉脉无言锄白云。
南游八首·其七
作者：曹于汴
朝代：明

佛子金身三丈五，袒肩垂手观下去。莫怪当年著眼高，等閒岂识群生苦。
南游八首·其三
作者：曹于汴
朝代：明

文殊台上惟月明，水中有石声铿鍧。这番公案凭谁剖，还是石声是水声。
南游八首·其二
作者：曹于汴
朝代：明

为观瀑布登高阁，悬流百仞空中落。山僧不见雪花飞，指点岩头说旱涸。
南游八首·其五
作者：曹于汴
朝代：明
体裁：七言绝句

千丈神妖系铁柱，年来逃向灵台住。凭遣千兵擒不来，不持寸刃驱将去。
南游八首·其五
作者：曹于汴
朝代：明

千丈神妖繫铁柱，年来逃向灵台住。凭遣千兵擒不来，不持寸刃驱将去。
南游八首·其八
作者：曹于汴
朝代：明

访仙台上石崔嵬，人道餐霞去不回。果向深山更深处，温良何故进丹来。
南游八首·其六
作者：曹于汴
朝代：明

一溪绿水一林松，五柳先生宅此中。天遣生成晋处士，非将饥饿博高踪。
南游八首·其四
作者：曹于汴
朝代：明

白鹿无踪古洞幽，仍登绝岭豁双眸。紫阳笑指条山曲，一样淙淙涌碧流。
吊丁文堂先生
作者：曹于汴
朝代：明

余诵文园集，独嗜绿茵辞。幽居抱至趣，情深自华滋。譬之天成卉，盘礴空良师。因知贵得我，得我发乃奇。玩言思若人，徘徊为悽其。若人有孝子，已矣勿复悲。
吊赵烈妇
作者：曹于汴
朝代：明

言溯河之浒，聊以鉴清漪。有美赵氏妇，殉义委郊圻。赴死亦良难，厥志耻中移。铢视千金体，华膴宁啻媸。初心岂弗皦，一饱成脱遗。孤坟何郁郁，逝波亦瀰瀰。徘徊正秋暮，怅望涕涟洏。
吴安节先生贻诗步韵以谢
作者：曹于汴
朝代：明

茫茫今古道常存，眼底抛除谁是尊。一座堂皇天样大，无端又向小分门。夏庭锧斧亦遭逢，俎豆关祠代代同。却道头颅刚直甚，悔将主过博臣忠。
吴安节先生贻诗步韵以谢·其一
作者：曹于汴
朝代：明

茫茫今古道常存，眼底抛除谁是尊。一座堂皇天样大，无端又向小分门。
吴安节先生贻诗步韵以谢·其二
作者：曹于汴
朝代：明

夏庭锧斧亦遭逢，俎豆关祠代代同。却道头颅刚直甚，悔将主过博臣忠。
和冯少墟先生勉学诗
作者：曹于汴
朝代：明

寻春莫待赏春时，春色何缘过绿枝。世路由来曾未险，人情祗是自生痴。合天为我方成我，顺帝不知乃是知。大道见前凭认取，相将良友叩明师。
和冯慕冈年兄五诗 其一 械系吟
作者：曹于汴
朝代：明

臣工壅主泽，万姓苦如焚。怨气干天怒，重罚夺良臣。譬如家有谴，贤子应邅迍。有士颈如雪，一朝系黑组。一组活万人，巨珰亦去楚。木械更不恶，木械真有灵。能令三湘众，滂沱涕泗横。能令夏畦子，忸怩颜可憎。能令忠烈士，芳名齐岱恒。亦或唁其忠，亦或贺其祸。烈士意如何，脉脉不可揣。引袂时掩饰，吾君那械我。
和冯慕冈年兄五诗 其三 龙兴寺候逮
作者：曹于汴
朝代：明

缧绁南来若有得，语音充朗貌颜和。萧寺候逮四十日，御制披观三两过。方窥大道萃皇祖，果觉殷忧增慧多。百步衡门亦可入，为彰法纪荅恩波。
和冯慕冈年兄五诗 其三 龙兴寺候逮
作者：曹于汴
朝代：明

缧绁南来若有得，语音充朗貌颜和。萧寺候逮四十日，御制披观三两过。方窥大道萃皇祖，果觉殷忧增慧多。百步衡门亦可入，为彰法纪荅恩波。十椽草屋破生尘，户外时闻索债人。有妾抱子俱稚齿，阿兄赖嫂绝微颦。千里缄衣不堕泪，九秋披葛已忘身。珍重针缕莫轻视，病妻凭我且悬鹑。昔闻尧阶指佞草，想是今时珥笔人。慢道草多佞全歇，当应佞夥草不神。果如谳狱系皋士，何独悲囚痛夏君。安得无佞亦无草，尧皇皋佐乐长春。
和冯慕冈年兄五诗 其二 易帽吟
作者：曹于汴
朝代：明

昔闻头象天，无乃非骨肉。我生发未燥，郑重忻修沐。郑重固郑重，小帽如冠玉。乌纱贵且荣，乃至忘初服。我首生于天，可黝亦可华。我冠制于君，可帽可乌纱。皇恩自浩阔，髡钳不汉家。易冠以小帽，不殊纯易麻。帽下头颅直，一举戴旻苍。上士薄斯语，不冠忧惶惶。中士契斯语，不冠乐洋洋。下士嗤斯语，不冠胡凉凉。相契不相薄，毋宁幸相嗤。贤人解其冠，天下无宁时。
和冯慕冈年兄五诗 其五 祭皋陶
作者：曹于汴
朝代：明

昔闻尧阶指佞草，想是今时珥笔人。慢道草多佞全歇，当应佞夥草不神。果如谳狱系皋士，何独悲囚痛夏君。安得无佞亦无草，尧皇皋佐乐长春。
和冯慕冈年兄五诗 其四 寄衣
作者：曹于汴
朝代：明

十椽草屋破生尘，户外时闻索债人。有妾抱子俱稚齿，阿兄赖嫂绝微颦。千里缄衣不堕泪，九秋披葛已忘身。珍重针缕莫轻视，病妻凭我且悬鹑。
和冯慕冈年兄五诗·械系吟
作者：曹于汴
朝代：明

臣工壅主泽，万姓苦如焚。怨气干天怒，重罚夺良臣。譬如家有谴，贤子应邅迍。有士颈如雪，一朝系黑组。一组活万人，巨珰亦去楚。木械更不恶，木械真有灵。能令三湘众，滂沱涕泗横。能令夏畦子，忸怩颜可憎。能令忠烈士，芳名齐岱恒。亦或唁其忠，亦或贺其祸。烈士意如何，脉脉不可揣。引袂时掩饰，吾君那械我。昔闻头象天，无乃非骨肉。我生发未燥，郑重忻修沐。郑重固郑重，小帽如冠玉。乌纱贵且荣，乃至忘初服。我首生于天，可黝亦可华。我冠制于君，可帽可乌纱。皇恩自浩阔，髡钳不汉家。易冠以小帽，不殊纯易麻。帽下头颅直，一举戴旻苍。上士薄斯语，不冠忧惶惶。中士契斯语，不冠乐洋洋。下士嗤斯语，不冠胡凉凉。相契不相薄，毋宁幸相嗤。贤人解其冠，天下无宁时。
和友讲道
作者：曹于汴
朝代：明

道无堂奥亦无门，何处入来何处存。举足求门足便是，眼前沦浑更无痕。
和吕豫石天部儆学诗十首
作者：曹于汴
朝代：明

睿思讲罢讲何思，请更参详率性时。膝下瞻依宁俟虑，井边怵惕那容迟。也知研究堪穷髓，绝胜疏浮但撩皮。祗是不思原圣脉，入门争可让些儿。等閒莫把意为心，才说寻心无可寻。固在一腔难问际，虽然万备不容针。匪凭轴在空轮饰，觅得丹来遍地金。千古斋心颜氏子，聪明黜尽只潜沉。古德相传只此明，十分明是十分行。愦昏决事终成暝，想像为知仅是名。明照应须莫浪指，躬行切忌不完成。醒来幻梦一齐歇，若个为明若个诚。身外游丝总赘疣，营营何事不如休。可怜暇日翻成扰，却把直肠硬作钩。甘饮自捐著屐血，锦衣人笑顶冠猴。原来至足属吾道，尘网牵人可尽勾。勿用区区叹德孤，茫茫宁匪尽人夫。试询乾父皆男也，可道街氓不圣乎。有我一堂分肺腑，同人千圣点头颅。阳和未到冰难解，愿挈良朋共勉图。世上何人号最贫，裹装七尺小为人。旁联六合斯真体，贯彻千秋是大身。才割禽鱼便是痿，不疼荒徼岂名仁。只休封闭如蜗缩，纵有高谈未许真。眼前突兀耸尼山，终日徘徊盍去攀。起念便分生死介，是谁能立兽人间。殷殷防错常询路，战战临深为过关。老我流光增郑重，中宵耿耿未能閒。吾性原从未有孩，五常百行甫成才。太初太始须参也，一欲一为可漫哉。身濯江流才是洁，眼迷跬步未云开。曾观乡党十篇否，检点衣裳饮馔来。莫讶崇高圣与神，为神为圣甫为人。希天即在希贤日，由义难于行义循。洒扫曾闻神所入，心精即是圣之真。果然此道一而已，孟氏当年既示津。每诧儒绅见有边，得诗深喜已窥全。明幽合贯方成世，费隐都融可论天。进学还须独有得，殢人每以故相传。元公试向询无极，不语只消抺去圈。
和吕豫石天部儆学诗十首·其一
作者：曹于汴
朝代：明

睿思讲罢讲何思，请更参详率性时。膝下瞻依宁俟虑，井边怵惕那容迟。也知研究堪穷髓，绝胜疏浮但撩皮。祗是不思原圣脉，入门争可让些儿。
和吕豫石天部儆学诗十首·其七
作者：曹于汴
朝代：明

眼前突兀耸尼山，终日徘徊盍去攀。起念便分生死介，是谁能立兽人间。殷殷防错常询路，战战临深为过关。老我流光增郑重，中宵耿耿未能閒。
和吕豫石天部儆学诗十首·其三
作者：曹于汴
朝代：明

古德相传只此明，十分明是十分行。愦昏决事终成暝，想像为知仅是名。明照应须莫浪指，躬行切忌不完成。醒来幻梦一齐歇，若个为明若个诚。
和吕豫石天部儆学诗十首·其九
作者：曹于汴
朝代：明

莫讶崇高圣与神，为神为圣甫为人。希天即在希贤日，由义难于行义循。洒扫曾闻神所入，心精即是圣之真。果然此道一而已，孟氏当年既示津。
和吕豫石天部儆学诗十首·其二
作者：曹于汴
朝代：明

等閒莫把意为心，才说寻心无可寻。固在一腔难问际，虽然万备不容针。匪凭轴在空轮饰，觅得丹来遍地金。千古斋心颜氏子，聪明黜尽只潜沉。
和吕豫石天部儆学诗十首·其五
作者：曹于汴
朝代：明

勿用区区叹德孤，茫茫宁匪尽人夫。试询乾父皆男也，可道街氓不圣乎。有我一堂分肺腑，同人千圣点头颅。阳和未到冰难解，愿挈良朋共勉图。
和吕豫石天部儆学诗十首·其八
作者：曹于汴
朝代：明

吾性原从未有孩，五常百行甫成才。太初太始须参也，一欲一为可漫哉。身濯江流才是洁，眼迷跬步未云开。曾观乡党十篇否，检点衣裳饮馔来。
和吕豫石天部儆学诗十首·其六
作者：曹于汴
朝代：明

世上何人号最贫，裹装七尺小为人。旁联六合斯真体，贯彻千秋是大身。才割禽鱼便是痿，不疼荒徼岂名仁。只休封闭如蜗缩，纵有高谈未许真。
和吕豫石天部儆学诗十首·其十
作者：曹于汴
朝代：明

每诧儒绅见有边，得诗深喜已窥全。明幽合贯方成世，费隐都融可论天。进学还须独有得，殢人每以故相传。元公试向询无极，不语只消抺去圈。
和吕豫石天部儆学诗十首·其四
作者：曹于汴
朝代：明

身外游丝总赘疣，营营何事不如休。可怜暇日翻成扰，却把直肠硬作钩。甘饮自捐著屐血，锦衣人笑顶冠猴。原来至足属吾道，尘网牵人可尽勾。
和张霁春谈棋诗
作者：曹于汴
朝代：明

茫茫今古大棋枰，兴败输赢局局争。毕竟有时双歇手，回头一笑枉生情。
和米山人除夕诗
作者：曹于汴
朝代：明

最是阴阳巧，更翻作岁华。痴心刚被弄，皱面为相加。旅旅思乡梦，城城检历家。林园犹濯濯，谁看此中花。
和邹南皋先生寄示三诗 其一 共一家
作者：曹于汴
朝代：明

土坼田分畛，冰消水共池。怪来关切甚，原未隔毫丝。
和邹南皋先生寄示三诗 其三 四大假
作者：曹于汴
朝代：明

不道西山高，却道日将晏。谁知夹日乌，阳光犹自烂。
和邹南皋先生寄示三诗 其二 文字障
作者：曹于汴
朝代：明

耳目若可镕，见闻何所住。春色满乾坤，画树非真树。
和邹南皋先生寄示三诗·共一家
作者：曹于汴
朝代：明

土坼田分畛，冰消水共池。怪来关切甚，原未隔毫丝。耳目若可镕，见闻何所住。春色满乾坤，画树非真树。不道西山高，却道日将晏。谁知夹日乌，阳光犹自烂。
咏乔丹山先生
作者：曹于汴
朝代：明

丹翁敦信义，恤孤矢不负。三品归来日，弗忍私其有。历扬二十年，共道畜丰厚。甫及垂老时，脆甘啬于口。身去肉未寒，莫能赡厥后。清风拂乡闾，谤言真枉咎。寄语月旦人，评骘胡可苟。
咏垂杨似座中友
作者：曹于汴
朝代：明

为甚枝枝向下垂，不刚不劲耐风吹。相逢为尔频倾酒，记得十年赠别时。
咏寓邸四槐
作者：曹于汴
朝代：明

所居燕市里，茂树绿阴浓。当年曾手植，重到已凌空。郁郁幂夏日，飕飕撼天风。好鸟来栖止，交语如商宫。公馀时一憩，不异故山中。故山共农叟，木榻坐林丛。爱兹若彷佛，亦可荡吾胸。都城多华屋，欢情偏尔钟。欢乐讵敢极，侧耳长乐钟。
咏知一张年伯似绿汀年丈
作者：曹于汴
朝代：明

知一先生胸如日，直从造化窥灵根。加纩不忧身且去，方忧吾道蓁其门。校勘理气授冢嗣，双瞑浩浩归九原。兹念固已达浑沌，下通万亿剖篱藩。匪修匪證匪克悟，纷纷离析愧支言。冢嗣孝廉真大孝，号天踊地昼为昏。先生有神应注瞩，绵绵道脉绳绳孙。张君孝亲孝以道，理气不裂孔颜存。我学愦愦赖发觉，他年寸地夜可暾。
咏耿敬亭年伯
作者：曹于汴
朝代：明

昔行大河涯，徘徊砥柱下。砥柱高百寻，黄流任奔泻。崚嶒不妩媚，不乏妩媚者。群籁亦交发，如奏郑与雅。众喙匪可缄，嗟咨谁能舍。巍巍寒嵯峨，而今安在也。
哀丁生宾
作者：曹于汴
朝代：明

丁郎皎皎玉为姿，灵輀忍睹赴郊圻。斯人厌世一何蚤，斯世可无宁馨儿。克孝两亲悌厥长，肯忘根本伤同枝。若兄先去悲无歇，镕金为主相奉持。锦袭真容时左右，千里间关不暂遗。嗟余平生罕窥此，何不住世挽风靡。谁不孝悌本至性，谁将此道不陵夷。尔可赎兮我身百，伤怀为尔泣涟洏。
坐思
作者：曹于汴
朝代：明

万军接刃斗纷纭，旗鼓惟闻将帅尊。若道此心更有主，又令将帅主何人。
寄别张警庵
作者：曹于汴
朝代：明

平生不解泣，今日泪频挥。一泣赵郎去，二泣吴郎归。三泣张倅罢，颜色远相违。张倅才激昂，弯弓两石强。清操不纤翳，直性无回肠。尔行自慷慨，我怀自皇皇。徘徊乏双翼，随尔共飞翔。
寄寿徐封君
作者：曹于汴
朝代：明

淮水之南北，时与鸣卿晤。一晤一倾怀，琼树凝清露。世艳扬州鹤，而乃类寒素。云是严若翁，积金当见怒。翁才大崒嵂，六籍蚤能富。回首谢青云，惟以盟鸥鹭。名理佩前哲，孝道永孺慕。昆弟乐且耽，千年愧尺布。九族惇以睦，不殊奏大頀。玮行嗜如炙，鸿名亦若赴。邻里薰之良，种德已成圃。谊高戒吉甫，中岁不再妇。课子为通儒，探搜破训诂。理郡露奇颖，芳猷罕能步。寰宇珍明珠，灵渊应可溯。烂烂紫泥书，曰以报是父。家庆流德光，国威藉戎务。当是趋庭日，干橹灿武库。皇华飞绛节，五月长江渡。过里拜慈闱，和气生门户。久予栖京邸，寸肠感乌哺。夜诵春晖吟，朝上乞身疏。辛楚归未得，供张惭道祖。去去乎鸣卿，华堂袅香雾。为翁举霞觞，为予歌此赋。黑发拥诸孙，如川绵寿祚。
寄报何霁怀京兆
作者：曹于汴
朝代：明

客从吴江来，遗我尺素书。长跪读君书，问君何为欤。韬煇官若弃，食贫田无馀。门前环碧水，座上集琼琚。颜倡孟闵诺，易始书之初。鸣琴对樽酒，一笑意渊如。何当置其间，孰与梦华胥。
寄报沈湛源博士
作者：曹于汴
朝代：明

虎丘山上月，碣岭亦辉光。人生能不别，所怀遥相望。未拜寄来书，先拜宾鸿翔。容颜不盈尺，一语一琳琅。丈夫重掀揭，枕流亦已凉。长剑烂星斗，谁思匣中藏。把剑相怜惜，无言但涕滂。
寿何年伯
作者：曹于汴
朝代：明

世人世出谁为可，经世以世不以我。九族既惇百亩耕，以斯出世以斯经。三语课儿清慎勤，一米一蔬君父恩。里闬旄倪生忻心，何妨俯首诵观音。封君孺人德何闳，仲子言之感我膺。仲子鸣珂朝珥笔，世胡以经胡以出。亦有钦崇大士者，一米何有空天下。大道难窥请以扣，抑以扣言为之寿。
寿陈丈五十
作者：曹于汴
朝代：明

今是知天日，天心果若何。麒麟云里下，貔虎座中多。佩解青萍诺，杯残白雪歌。灯前窥侠骨，好去靖戎倭。
平房成
作者：曹于汴
朝代：明

窄屋苦炎热，新构屋四楹。屋头不用瓦，甃砖坦以平。直西丈有五，向南三丈横。前时宅基狭，于今不啻弘。夏喜新凉入，冬应暖日融。屋里常居处，屋头时一登。吟馀抱膝坐，饭后绕栏行。采云疑相迩，皓月若增明。吾此堪颐老，欲拟菟裘营。
平藩太宇宗侯遗诗步韵以谢二首
作者：曹于汴
朝代：明

百丈鲸鲵未戢鳞，家家鼾睡大河滨。关心独有天潢客，借箸能回沙碛春。四野燐交辽海卒，千年泪落楚江臣。孝陵王气忻如昨，且向月明理钓纶。风动云流镇日閒，非非寄向蠹鱼间。从无奇字烦挥麈，觅得玄珠欲破颜。腊尽便知冰是水，岩居莫爱画中山。汾阴高士多精语，何日青牛晓度关。
平藩太宇宗侯遗诗步韵以谢二首·其一
作者：曹于汴
朝代：明

百丈鲸鲵未戢鳞，家家鼾睡大河滨。关心独有天潢客，借箸能回沙碛春。四野燐交辽海卒，千年泪落楚江臣。孝陵王气忻如昨，且向月明理钓纶。
平藩太宇宗侯遗诗步韵以谢二首·其二
作者：曹于汴
朝代：明

风动云流镇日閒，非非寄向蠹鱼间。从无奇字烦挥麈，觅得玄珠欲破颜。腊尽便知冰是水，岩居莫爱画中山。汾阴高士多精语，何日青牛晓度关。
张无翼茂才索诗
作者：曹于汴
朝代：明

南山有薇蕨，北山有薜萝。胡不餐且衣，念兹寒馁多。衣冠纷叹惋，关市联网罗。是以贤达士，孳孳如拯痾。元方施未竟，季方更砻磨。研精羲氏画，梦寐尼山阿。所志润埏垓，澄源洪其波。
归德沈孝女
作者：曹于汴
朝代：明

孝女坚孀节，盖棺骨似银。未闻再醮妇，能为不死人。淡浓盼转合，燕越趾移分。或共严霜烈，或随腐草湮。男儿负刚气，莫愧女郎身。
归田园
作者：曹于汴
朝代：明

田园二载别，重到理蒿莱。虽然吾年老，尚堪历陇崖。比舍旧农侣，斗酒来追陪。及时播嘉谷，引水灌新栽。乘凉就茂树，踞地席青苔。昼永眠深洞，朗吟荡胸怀。童子为治食，搴蔬向篱隈。两盂腹已果，千钟安用哉。最喜延三益，妙道相取裁。善言踰琼璧，良士杞梓才。不藉好修士，谁与奠埏埃。
徐鸣卿得告南还赋赠
作者：曹于汴
朝代：明

古道冰犹合，出门色转舒。谁种棘为林，畏此刺人裾。倚鞍令缱绻，中夜几踌躇。有怀不可吐，愿言爱居诸。
得家音
作者：曹于汴
朝代：明

马上逢来使，急问庭帏事。先听报平安，才看平安字。四体慊然舒，欢极仍涕泗。淮安送母回，经今岁五易。虽知丰硕颜，其如年若驶。思归为阿母，不然忍遗世。不归为阿母，不然胡所嗜。虚名误徽纆，浪迹成泥懘。年年春明外，距家千里二。天门更万里，晓日光易被。去留几踌躇，究将跨蹇逝。
志感
作者：曹于汴
朝代：明

良朋终日镇相随，何幸蓬心获善辞。才道君亲双泪陨，难将冷煖倩人知。尘藩雾锁单身出，月窟春融一笑窥。到得个中全扫却，这番认取太初时。
怀公周廷诸友
作者：曹于汴
朝代：明

美人隔沧海，何当驾苇舸。所隔在山岳，吾将攀藤萝。高居云冥冥，瞻望可奈何。梦接以为期，庶几涤烦疴。
怀思庸先生
作者：曹于汴
朝代：明

思翁秉先觉，逢人指大道。教者何殷殷，听者亦草草。兹道匪易窥，尘情锢难扫。吁嗟年复年，不殊秋卉槁。先生悲群蒙，忧心应如捣。谁能究斯业，九天慰此老。
怀昔吟八首 其一 李尚文先生
作者：曹于汴
朝代：明

李公建美猷，掖垣振遐轨。弥天知琐郎，到今黄发李。千载有馀芬，煌煌徵国史。愚忝踵故署，三叹不能已。
怀昔吟八首 其七 杜勿坞兄
作者：曹于汴
朝代：明

予昔在髫龄，及窥勿坞子。蚤岁步青云，磊磊终贫士。六月被大布，放歌悲世否。奋毫落琼珠，孤鹤鸡群耻。狂饮不惧疾，厌病辄祈死。龌龊市上儿，岂直上下笫。英风不可追，心热为背泚。
怀昔吟八首 其三 张讷庵先生
作者：曹于汴
朝代：明

张翁秉操古，朴怀而直躬。逆珰炽虐燄，劲柯迥靡风。学士一长揖，拜跪羞群公。左去岂不得，鳌禁留高踪。史官谓未识，他人何弗懵。升沉俱往迹，忻瞻芳誉丛。
怀昔吟八首 其二 张九云先生
作者：曹于汴
朝代：明

清白信清白，日远扬辉光。片札世人珍，乞米帖同芳。堂堂八座尊，候俸制母裳。邻翁售以宅，昕夕为徬徨。流传聊彷佛，峙岳悬春旸。所叹文昭后，高丘柏已戕。天道不可问，人生惟允臧。孤凤鶱云汉，谁与之颉颃。
怀昔吟八首 其五 谢朝制先生
作者：曹于汴
朝代：明

谢公当孝廉，骢马宪台扣。五日百雉兴，寇退万家救。筮仕秉清法，供亿省帝狩。归来遗世氛，贵宦罕能觏。村墟契胡公，城居翟叟厚。访胡芒履趋，访翟坐圭窦。寥寥将百年，此风不可又。
怀昔吟八首 其八 马少轩兄
作者：曹于汴
朝代：明

人亦谁无心，心各隔胸肤。少轩心外露，坦坦浑边隅。忘机汉阴叟，欢笑步春雩。孔门肇毋欺，若人之徒欤。忍见璠玙质，委置蓁莽区。
怀昔吟八首 其六 刘思庸先生
作者：曹于汴
朝代：明

言念思庸翁，未老遽焉之。执谦鲁恭士，邃语匡衡诗。当年聆一二，服膺犹在兹。懊予匪善问，未穷珠薮奇。颇解理痿木，墓杨空潇澌。悽切向谁语，残灯照泪垂。
怀昔吟八首 其四 胡东渠先生
作者：曹于汴
朝代：明

胡公凝粹德，赵璧楚白珩。守道抗宰辅，宦贫感同升。拂袖耕北野，高标映日晶。等閒钦令闻，盗亦为心倾。杳杳青天阔，何缘请执经。
怀昔吟八首·李尚文先生
作者：曹于汴
朝代：明

李公建美猷，掖垣振遐轨。弥天知琐郎，到今黄发李。千载有馀芬，煌煌徵国史。愚忝踵故署，三叹不能已。清白信清白，日远扬辉光。片札世人珍，乞米帖同芳。堂堂八座尊，候俸制母裳。邻翁售以宅，昕夕为徬徨。流传聊彷佛，峙岳悬春旸。所叹文昭后，高丘柏已戕。天道不可问，人生惟允臧。孤凤鶱云汉，谁与之颉颃。张翁秉操古，朴怀而直躬。逆珰炽虐燄，劲柯迥靡风。学士一长揖，拜跪羞群公。左去岂不得，鳌禁留高踪。史官谓未识，他人何弗懵。升沉俱往迹，忻瞻芳誉丛。胡公凝粹德，赵璧楚白珩。守道抗宰辅，宦贫感同升。拂袖耕北野，高标映日晶。等閒钦令闻，盗亦为心倾。杳杳青天阔，何缘请执经。谢公当孝廉，骢马宪台扣。五日百雉兴，寇退万家救。筮仕秉清法，供亿省帝狩。归来遗世氛，贵宦罕能觏。村墟契胡公，城居翟叟厚。访胡芒履趋，访翟坐圭窦。寥寥将百年，此风不可又。言念思庸翁，未老遽焉之。执谦鲁恭士，邃语匡衡诗。当年聆一二，服膺犹在兹。懊予匪善问，未穷珠薮奇。颇解理痿木，墓杨空潇澌。悽切向谁语，残灯照泪垂。予昔在髫龄，及窥勿坞子。蚤岁步青云，磊磊终贫士。六月被大布，放歌悲世否。奋毫落琼珠，孤鹤鸡群耻。狂饮不惧疾，厌病辄祈死。龌龊市上儿，岂直上下笫。英风不可追，心热为背泚。人亦谁无心，心各隔胸肤。少轩心外露，坦坦浑边隅。忘机汉阴叟，欢笑步春雩。孔门肇毋欺，若人之徒欤。忍见璠玙质，委置蓁莽区。
怀淮阴士民二首
作者：曹于汴
朝代：明

士庶雍雍佐郡时，七年一调不嫌迟。瘝官难补惟心折，落日相催尽泪垂。万万千千遮道左，三三两两别京师。于今赤子天涯外，目断长淮无限思。两考一官疾似梭，成功为问竟如何。从教去后心犹赤，剩枉今番鬓已皤。未报主知颜汗赧，难瞒我处泪滂沱。摄行大治何人也，到此令人感慨多。
怀淮阴士民二首·其一
作者：曹于汴
朝代：明

士庶雍雍佐郡时，七年一调不嫌迟。瘝官难补惟心折，落日相催尽泪垂。万万千千遮道左，三三两两别京师。于今赤子天涯外，目断长淮无限思。
怀淮阴士民二首·其二
作者：曹于汴
朝代：明

两考一官疾似梭，成功为问竟如何。从教去后心犹赤，剩枉今番鬓已皤。未报主知颜汗赧，难瞒我处泪滂沱。摄行大治何人也，到此令人感慨多。
感事一首
作者：曹于汴
朝代：明

外吏五十三，内吏二十一。一朝下徵书，趋蹡依红日。朝绅为结绶，勖哉勉为臣。年馀综核审，试罢官僚分。浃岁忽喧动，部曹奉俞纶。皇恩自浩荡，忘久秪成忻。余犹在寥廓，应非终沉沦。羁栖二三载，胡不事明君。胡不环膝下，以奉暮年亲。亲年日以迈，臣力日以迍。力为君王惜，年为老亲珍。年力如可驻，疾徐何足论。
感怀
作者：曹于汴
朝代：明

喜夷怒则蹠，人蹠我则夷。肉糜吾胡饱，羹藜尔岂饥。甘可使为苦，妍可使为媸。味不主于口，色非目所司。有物盘其间，强横踰穷奇。变化若牛鬼，播弄如儿嬉。突起千寻障，何论目如离。能幻舌如马，食蜜胡甘之。吾生患此物，敬奏主君知。明灯照奥窔，峭壁捍边陲。刚刃晃似雪，诛剪靡孑遗。口目贺且泣，从前何太痴。夷蹠自有真，饥饱莫相岐。
感怀六首
作者：曹于汴
朝代：明

夜光纷沧海，网罟亦良难。夜光无择照，海底如人间。人间自多夜，夜乃光之求。含光数问夜，抑足用为羞。太公无耋寿，渭滨一老渔。披裘翁为谁，怅然叹区区。或居昆山麓，触目尽珍奇。炊玉以为食，纫贝以为衣。或居荒裔区，触目尽魍魑。倛面叫以啸，阴风凄以悲。所居乃不同，相憎徒成痴。山鬼亦趫跳，聊以解我颐。伯奇父不怜，颜路子不寿。牛也忧兄弟，顗兮空良友。买臣未终贱，室人谢丝萝。版筑不入梦，高宗如说何。相遇良偶然，不尔偶不遇。天且莫之为，委心复奚虑。晋史寇诸葛，宾王武瞾贼。汉高不灭楚，耳馀为比翼。汉高自万乘，勿劳幸不耳。孔明胡所尤，天命如斯矣。临危悲黄狗，拜相感微时。岂知死与贵，石光忽灭澌。天亦有昼夜，天亦有生死。有开必有阖，有成必有圮。东海有时涸，西岳有时平。日有时不暄，月有时不明。荣光镌金石，彼时阿谁知。相逢且相乐，勿为空嗟咨。贫家斗有馀，而常啬于升。富贵千不足，万亿何时盈。驰驱百岁间，憧憧撼心膺。临去犹长叹，亦或目不瞑。愁魔一何强，以此竟死生。谁能殄此魔，浩气排青云。吾道自至富，吾道自不贫。不缘知足乐，不足复何论。荣公乐三事，假物以自歆。至乐无所假，至乐无可寻。
感怀六首·其一
作者：曹于汴
朝代：明

夜光纷沧海，网罟亦良难。夜光无择照，海底如人间。人间自多夜，夜乃光之求。含光数问夜，抑足用为羞。太公无耋寿，渭滨一老渔。披裘翁为谁，怅然叹区区。
感怀六首其三
作者：曹于汴
朝代：明
体裁：古风

伯奇父不怜，颜路子不寿。牛也忧兄弟，顗兮空良友。买臣未终贱，室人谢丝萝。版筑不入梦，高宗如说何。相遇良偶然，不尔偶不遇。天且莫之为，委心复奚虑。
感怀六首其二
作者：曹于汴
朝代：明
体裁：古风

或居昆山麓，触目尽珍奇。炊玉以为食，纫贝以为衣。或居荒裔区，触目尽魍魑。倛面叫以啸，阴风凄以悲。所居乃不同，相憎徒成痴。山鬼亦趫跳，聊以解我颐。
感怀六首其五
作者：曹于汴
朝代：明
体裁：古风

天亦有昼夜，天亦有生死。有开必有阖，有成必有圮。东海有时涸，西岳有时平。日有时不暄，月有时不明。荣光镌金石，彼时阿谁知。相逢且相乐，勿为空嗟咨。
感怀六首其六
作者：曹于汴
朝代：明
体裁：古风

贫家斗有馀，而常啬于升。富贵千不足，万亿何时盈。驰驱百岁间，憧憧撼心膺。临去犹长叹，亦或目不瞑。愁魔一何强，以此竟死生。谁能殄此魔，浩气排青云。吾道自至富，吾道自不贫。不缘知足乐，不足复何论。荣公乐三事，假物以自歆。至乐无所假，至乐无可寻。
感怀六首其四
作者：曹于汴
朝代：明
体裁：古风

晋史寇诸葛，宾王武瞾贼。汉高不灭楚，耳馀为比翼。汉高自万乘，勿劳幸不耳。孔明胡所尤，天命如斯矣。临危悲黄狗，拜相感微时。岂知死与贵，石光忽灭澌。
慎防歌
作者：曹于汴
朝代：明

寸心有刀锋，刀锋森如麻。亦有水与火，焚溺夐无涯。抑亦工变幻，朝人暮为蛇。忽以阴，忽以晴。忽以凤舞，忽以鸮鸣。忽以虎啸，忽以鼠惊。当其未变时，羊肠望路岐。及其变已成，千寻泻建瓴。本来面貌果如何，凭君认取莫蹉跎。刀锋水火原无有，慎防勿令微成多。
招子荣
作者：曹于汴
朝代：明

春气正和煦，径草绿参差。暖日融怀抱，相对何熙熙。天心固如是，达人观化时。观化凭谁语，子荣共襟期。不负良士言，大道惧多岐。
拟卜居朴庵诸君附近寓怀二首
作者：曹于汴
朝代：明

晨兴跨款段，徘徊欲何之。所之绿树外，纳履话幽思。凉风生怀袖，麦饭甘如饴。暮还约复往，将子当吾徯。野旷襟期爽，入望惟青林。时伴耘瓜侣，踞地谈昔今。情投言俱质，礼简坦吾心。悠尔酌村酿，醺然互清吟。城市勿见招，于斯胶漆深。
拟卜居朴庵诸君附近寓怀二首·其一
作者：曹于汴
朝代：明

晨兴跨款段，徘徊欲何之。所之绿树外，纳履话幽思。凉风生怀袖，麦饭甘如饴。暮还约复往，将子当吾徯。
拟卜居朴庵诸君附近寓怀二首其二
作者：曹于汴
朝代：明
体裁：古风

野旷襟期爽，入望惟青林。时伴耘瓜侣，踞地谈昔今。情投言俱质，礼简坦吾心。悠尔酌村酿，醺然互清吟。城市勿见招，于斯胶漆深。
挽张年伯母
作者：曹于汴
朝代：明

张郎寿其父，念不忘其母。寿父既承欢，念母转悽苦。宫袍岂不华，不及北堂舞。空有紫泥章，灰飞一抔土。人生值亲存，晨昏可莽卤。
挽熊太孺人
作者：曹于汴
朝代：明

人羡孺人诞贵子，扶摇万里纡青紫。我羡孺人诞子贤，玉峰千丈倚中天。有子不肯置王家，百年不诀亦焉嗟。贤郎几上思亲书，正是萱帏无恙初。肠枯舌烂归不去，西风洒泪可何如。奚童反命恸欲死，东村母子方治耜。长号奔去天冥冥，相看谁不泣横膺。噫嘻乎翟冠鼎养今已矣，永终慈誉惟贤耳。
挽董烈妇
作者：曹于汴
朝代：明

世人畏世险，谈险而指咋。死生贵得所，岂在坦与阨。烈妇觑深涧，不异处华箦。肌骸愿如粉，真成屑琼璧。瓦全居绣帏，何殊丛刃镝。想当飞身时，天帝为之格。天帝为之格，人谁不痛衋。
挽赵公子并何烈妇
作者：曹于汴
朝代：明

皓雪晓山寒，棱棱赵氏子。抱琴入长安，一鼓清尘耳。冯门称高足，拟畅六经旨。刚肠有父风，萎薾不啻耻。以是范厥躬，刑室亦以是。忽忽去修文，何媛继而死。觅死再且三，竟死芳逾芷。死此百年身，不死者万祀。我读烈妇传，涕泪不能止。世态颓波流，赖兹为柱砥。
揭晓前一日有友索歌歌此
作者：曹于汴
朝代：明

春风晓入曲江曲，西山客子但呼醁。座上有高士，相看惊侧玉。为君发长歌，有口不食弹铗粟。御垆携馥度玉堂，故园烟柳竞新黄。谁能轩轾此，乾坤万里足徜徉。渭滨一丝系九鼎，当年未遇垂孤艇。手持盐梅上丹毂，梦怀不入岩前筑。生不愿扣角鸣呜呜，悬车前弩亦区区。人生容膝俱长物，勿用扰扰逐隙驹。为君歌，君浮白。君才崒嵂追謋砉，仰视长天流浩碧。
新月
作者：曹于汴
朝代：明

访客登临百尺楼，纤痕遥共薄云流。如轮皓魄分明在，举世争言月似钩。
春日
作者：曹于汴
朝代：明

春日上帘栊，芳树禽声暖。南檐馀皓雪，北戺露苔藓。晨兴独徘徊，乡思愁缱绻。离亲动数年，途路阻且远。振羽乘天风，回翔悲在羂。控告声为枯，谁能开其键。乡语空谷音，家书金璧羡。梦魂何愦愦，抚枕惟辗转。室人讶不吐，将占舌复捲。道旁车辚辚，有来亦有遣。睇瞻可若何，吟罢泪欲泫。
晋松阳乃翁年伯中丞公七帙
作者：曹于汴
朝代：明

予友晋伯氏，叔子予同科。共季对春闱，伯也先鸣珂。时予栖燕市，朝暮相劘切。伯翁寄书来，倖予亦窥阅。首举娄公戒，唾面宜自乾。无心与有心，侵我只欢然。定当勿侵人，有往必有还。衣宁用其故，屋宁居其小。马宁跨其弱，趋事宁凌晓。吾当坎轲日，国事必殚心。吾当隆盛时，罔敢骄于人。好友须缔结，缔结勿以财。时事戒轻议，嘱事口莫开。权门不可慢，权门不可近。游士亦屏绝，一刺良重慎。为吾具寿言，须入不仕语。尔第吾起官，似尔为营取。守静听自然，远到卜于汝。一读一三叹，黄发之言芳。喜不倦于教，是宜阀阅昌。伯翁懋勋业，天署达龙荒。赠言遍京国，不乏锦堂章。组之用为寿，维以发潜光。抑将告仕籍，式遵永靡忘。
曲江李年伯
作者：曹于汴
朝代：明

先贤维大道，群蒙赖以启。白沙宗自然，甘泉认天理。李翁阐其学，传心在克己。克己乃无外，吾身岂稊米。谁云仕不达，懦夫色欲起。丹綍下天衢，皇言烂于绮。吾方处尘网，茫茫目有眯。斯人如可作，从之若脱屣。
有怀
作者：曹于汴
朝代：明

美人在何处，乃在恒山峰。荡胸罗晓日，钓海垂长虹。苍松十万丈，万里摇天风。我欲从之游，藤萝翳行踪。昼望月为白，夜望日为红。殷殷不成寐，珍重梦魂通。
有感二首
作者：曹于汴
朝代：明

有口翕如箕，同室戈矛起。痛哉发星星，失人亦失已。日日顾金人，吁嗟胡为矣。刺舌闻古人，刻骨戒相拟。讼言伊何时，除夕岁庚子。古人重知几，知乃微之谨。或罹发诸声，胡不窥诸隐。下石伊何尤，落井良自陨。世方崇背憎，何为相沓噂。来者如可追，刻肤时自抆。
有感二首·其一
作者：曹于汴
朝代：明

有口翕如箕，同室戈矛起。痛哉发星星，失人亦失已。日日顾金人，吁嗟胡为矣。刺舌闻古人，刻骨戒相拟。讼言伊何时，除夕岁庚子。
有感二首·其二
作者：曹于汴
朝代：明

古人重知几，知乃微之谨。或罹发诸声，胡不窥诸隐。下石伊何尤，落井良自陨。世方崇背憎，何为相沓噂。来者如可追，刻肤时自抆。